
转讜住驻讜转



 诇诪讞爪讛 诇砖诇讬砖 讜诇专讘讬注 讙讜讘讛 讻转讜讘转讛 诪谉 讛砖讗专. 转讬诪讛 诪讗讬 拽诪''诇 驻砖讬讟讗 讜讗讜诪专 专''讬 讚专讘讜转讗 拽诪''诇 讚讻砖谞讜转谉 诇讛 驻讬专讜转 砖讚讛 讗讞转 砖转讬 砖谞讬诐 讗讜 砖诇砖 诇讗 讬讜讻诇讜 讛讬转讜诪讬谉 诇讟注讜谉 讜诇讜诪专 砖转讟讜诇 讻转讜讘转讛 诪讗讜转讛 砖讚讛 砖讬砖 诇讛 驻讬专讜转 讗诇讗 讙讜讘讛 讻转讜讘转讛 诪砖讗专 砖讚讜转 砖讗讬谉 诇讛 讘讛谉 讻诇讜诐 诇驻讬 砖专讜爪讛 诇讬讟讜诇 讻转讜讘转讛 诪讬讚 讜讘砖讚讛 砖讬砖 诇讛 驻讬专讜转 讗讬谞讛 讬讻讜诇讛 诇讬讛谞讜转 诪讻转讜讘转讛 注讚 砖转讬 砖谞讬诐 讗讜 砖诇砖 砖讛谉 讝诪谉 驻讬专讜转讬讛: 

专讘讬谞讜 讙专砖讜诐

讘注讬 专讘讗. 讛讗 驻砖讬讟讗 诇讬 讚讛讗讬 讚拽讗诪专 注砖讗讛 讗驻讜讟专讜驻讗 讘砖讻讬讘 诪专注 讛讜讗. 讗讘诇 讘讘专讬讗 砖讻转讘 诇讛 讛讬讗讱. 诪讬 讗诪专讬谞谉 砖讻讬讘 诪专注 讛讜讗 讚注砖讗讛 讗驻讜讟专讜驻讗 诪砖讜诐 讚谞讬讞讗 诇讬讛 讚诇讬砖转诪注讜谉 诪诇讛 讘转专 讚讬诪讜转 注诇讬讬讛讜 讚讘谞讬诐 讚诇讬谞讛讙讜谉 讘讛 讬拽专讗 讗讘诇 讘专讬讗 讛讜讗讬诇 讚讻转讘 诇讛 讜讚讗讬 诪砖讜诐 诪转谞讛 讛讜讗 讚讻转讘 讚讗讬 诪砖讜诐 讚讗驻讜讟专讜驻讗 讛讗 拽讗讬诐 讗讬讛讜 讘讞讬讬诐 讜讗讬 讞讝讗 讚诇讗 谞讛讙讜 讘讛 讬拽专讗 诪爪讬 诇讗讻讜讞讬谞讛讜 讗诪讗讬 诇讗 转谞讛讙讜 诇讛 讬拽专讗 诇讗诪讻讜谉. 讗讜 讚诇诪讗 讘专讬讗 谞诪讬 谞讬讞讗 诇讬讛 讚诇讬砖转诪注讜谉 诪诇讛 诪讛砖转讗 诪讞讬讬诐 讻讬 讛讬讻讬 讚谞讬讞讗 诇讬讛 讚诇讗讞专 诪讬转转讜 讬谞讛讙讜 诇讛 讻讘讜讚 讜注砖讗讛 讗驻讜讟专讜驻讗 诪注讻砖讬讜:



转"砖 讛讻讜转讘 驻讬专讜转 谞讻住讬讜 诇讗砖转讜. 讘诪转谞讛 讙讜讘讛 诪谉 讛拽专拽注 砖砖讬讬专 讚讛谞讬 驻讬专讜转 诇讗 讬讛讬讘 诇讛 诪砖讜诐 讻转讜讘转讛 讗诇讗 诪砖讜诐 诪转谞讛:



讻转讘 诇讛 讛谞讬 驻讬专讜转 诇诪讞爪讛 讗讜 砖诇讬砖 讗讜 专讘讬注. 讬讛讘 诇讛 讘诪转谞讛 讙讜讘讛 讻转讜讘转讛 诪谉 砖讗专 驻讬专讜转. 讜讛讻讜转讘 讻诇 谞讻住讬讜 拽专拽注 讜驻讬专讜转 诇讗砖转讜 讘诪转谞讛 讜讬爪讗 注诇讬讜 砖讟专 讞讜讘 专"讗 讗讜诪专 转拽专注 诪转谞转讛 讜转注诪讜讚 注诇 讻转讜讘转讛 讜讻转讜讘转讛 拽讜讚诪转 诇砖讟专 讞讜讘 讜讗诪讗讬 [诇讗] 转注诪讜讚 注诇 诪转谞转讛 讚讗讝诇讬谞谉 讘转专 讗讜诪讚谉 讚注转讬讛 讚讛讗讬 讚讬讛讬讘 诇讛 讻诇 谞讻住讬讜 诪砖讜诐 讛谞讗转讛 注讘讚. 讜诇讛专讜讜讞讛 住讘专 讗讬 诪爪讬讗 诇诪讬谞拽讟讬谞讛讜 讻讜诇讛讜 讛专讬 诪讜讟讘 讜讗诐 讬讘讜讗讜 讘注诇讬 讞讜讘讜转 砖诇讬 讗讬谞讬 专讜爪讛 砖讬讗诪专讜 诇讛 诪讞诇转 讻转讜讘转讬讱 讘砖讘讬诇 诪转谞转讬讱 讜砖讟专讬谞讜 拽讜讚诐 诇诪转谞转讱 诪砖讜诐 讚讛讗 谞转讻讜讜谉 诇讛专讜讜讞讛 讗)讗讜诇讬 爪"诇 诇讛专讜讜讞讛 讚讬诇讛. 讻讜诇讛 讻砖谞转谉 诇讛 诪转谞讛 讜诇讗 诇讛驻住讬讚讛 讛诇讻讱 讗讬谞讛 诪讜注诇转 诇讛 诪转谞讛 诪砖讜诐 讘注诇讬 讞讜讘讜转 砖诇 讘注诇讛 讜诇讗 转驻住讬讚 讘砖讘讬诇 诪转谞转讛. 讗诇讗 转拽专注 诪转谞转讛 讜转注诪讬讚 注诇 讻转讜讘转讛 讜转讙讘讛 讻转讜讘转' 诪谉 讛谞讻住讬诐 诪砖讜诐 讚砖讟专 讻转讜讘转讛 拽讜讚诐 诇砖讟专 讞讜讘讜. 讜讞讻"讗 诇讗 讗讝诇讬谞谉 讘转专 讗讜诪讚谞讗 讗诇讗 转拽专注 讻转讜讘转讛 讜转注诪讬讚 注诇 诪转谞转讛 诪砖讜诐 讚讗讬讻讗 诇诪讬诪专 讚诪讞诇讛 讻转讜讘转讛 诇讘注诇 讘砖讘讬诇 讛诪转谞讛. 讘)谞专讗讛 讚爪"诇 讜讗诐 讗讞"讻 讛讜爪讬讗 讜讻讜' 诪讜爪讬讗 诪讬讚讛 讛谞讻住讬诐 讜谞诪爪讗转 拽专讞转 讜讻讜'.讜讗讞"讻 讛讜爪讬讗 讘注诇 讞讜讘 砖讟专 讞讜讘讜 砖拽讚诐 砖讬注讘讜讚讜 诇砖讬注讘讜讚 诪转谞转讛 讜讛讜爪讬讗 诪讬讚讛 讛谞讻住讬诐 讜谞诪爪讗 拽专讞转 诪讻讗谉 讜诪讻讗谉 诪讻转讜讘讛 讜诪诪转谞讛:



诪注砖讛 讜讗讬专注 讚讘专. 讻注谞讬谉 讛讝讛 讘讘转 讗讞讜转讜 砖诇 专' 讬讛讜讚讛 砖讛讬转讛 讻诇讛 讜注砖讛 诇讛 讗专讜住 讻转讜讘讛 诪谉 讛讗讬专讜住讬谉 讜讗讞专 讻讱 讻转讘 诇讛 谞讻住讬讜 讘诪转谞讛 讜诪转 讜讘讗 诪注砖讛 诇驻谞讬 讞讻诪讬诐 砖讛讜爪讬讗 讘注诇 讞讜讘讜 砖诇 讗专讜住 砖讟专 讞讜讘讜 讜讗诪专讜 讞讻诪讬诐 转拽专注 讻转讜讘转讛 讜转注诪讬讚 注诇 诪转谞转讛 诪砖讜诐 讚讗讬讻讗 诇诪讬诪专 讚诪讞诇讛 讻转讜讘转讛 注诇 讗讜转讛 诪转谞讛 讜转注诪讬讚 注诇 诪转谞转讛 讻讜'. 讗诇讗 诇讗讜 讘讘专讬讗 讜讗诪专讬' 拽谞讬讗 诪砖讜诐 讚拽讗讬诐 讜转驻砖讜讟 诪讛讻讗 讘注讬讗:



诇讗 诇注讜诇诐 讘砖讻讬讘 诪专注. 讜讚拽讗诪专转 讛讗 诇讗 注砖讗讛 讗诇讗 讗驻讜讟专讜驻讗 讜诇讗 拽谞讬讗 讗讬讻讗 讚拽谞讬讗 讜讗讬讻讗 讚诇讗 拽谞讬讗. 讜专讘 注讜讬专讗 诪讜拽讬诐 诇讛 诇注讬诇 讘讻讜诇讛 讚拽谞讬 诪砖讜诐 诪转谞讛 诇讘讚 诪讗砖讛 讗爪诇 讛讘谞讬诐 讜讗砖讛 讗爪诇 讘谞讬 讛讘注诇. 讜专讘讬谞讗 诇讗 诪讜拽讬诐 诇讛 讚拽谞讜 讘讻诇讛讜 讗诇讗 讗砖转讜 讗专讜住讛 讜讗砖转讜 讙专讜砖讛 讘诇讘讚 拽谞讜 讻讚驻专讬砖 诇注讬诇 讜诇注讜诇诐 讘砖讻讬讘 诪专注 讜诪讛讗 诇讗 转驻砖讜讟 诇讘专讬讗:



诇诪讬诪专讗 讚专讘 谞讞诪谉 诇讗 讗讝讬诇 讘转专 讗讜诪讚谞讗. 讚诇讗 讗诪专讬谞谉 诪住转讘专 诇驻讬 讗讜诪讚 讚注转讜 讚讛讗 诪转谞讛 讻讚讬 诇讬驻讜转 讻讞讛 谞转谞讛 讞讜抓 诪讻转讜讘转讛 讜诇讗 讻讚讬 诇讛讞诇讬砖 讻讞 讻转讜讘转讛 砖转诪讞讜诇 讻转讜讘讛 讘砖讘讬诇 诪转谞转讛:



讜讛转谞讬讗. 讚讗讝讬诇 讘转专 讗讜诪讚谞讗:



讚转谞讬讗 讛专讬 砖讛诇讱 讘谞讜 诇诪讚讬谞转 讛讬诐 讻讜' 专"砖 讘谉 诪谞住讬讗 讗讜诪专 讗讬谉 诪转谞转讜 诪转谞讛. 诪砖讜诐 讚讗诪讬讚讗 讚注转讜 诇诪讬诪专 讗讬诇讜 讛讬讛 讬讜讚注 砖讘谞讜 拽讬讬诐 诇讗 讛讬讛 讻讜转讘谉 诇讗讞专讬诐. 讜讗诪专 专讘 谞讞诪谉 讛诇讻讛 讻专"砖 讘谉 诪谞住讬讗 讗诇诪讗 讚讗讝讬诇 讘转专 讗讜诪讚谞讗. 讜诪砖谞讬 讜讚讗讬 讗讝讬诇 讘转专 讗讜诪讚谞讗 讜讛讻讗 谞诪讬 讘讛讗 讗讬转转讗 讚拽讗诪专 讛诇讻讛 转拽专注 讻转讜讘转讛 讜讻讜' 讚拽讗 住讘专转 讚诇讗 讗讝讬诇 讘转专 讗讜诪讚谞讗 讗讬谉 讜讚讗讬 讗讝讬诇 讘转专 讗讜诪讚谉 讚注转讛 讚讬讚讛 (讗讝讬诇) 讚讗诪讚讬谞谉 讚注转讛 诇诪讬诪专 讚谞讬讞讗 诇讛 诇诪讬专注 诇讬讛 讻转讜讘转讛 讘砖讘讬诇 讻讘讜讚 砖注讜砖讛 诇讛 讚讻讜转讘 诇讛 讻诇 谞讻住讬讜 讻讚讬 砖讬爪讗 诇讛 拽讜诇 砖讞砖讜讘讛 讛讬讗 讘注讬谞讬讜 讻诇 讻讱 讜诪讞诇讛 诇讛 讻转讜讘转讛 讘砖讘讬诇 诪转谞讛 讛诇讻讱 转拽专注 讻转讜讘转讛 讜转注诪讜讚 注诇 诪转谞讛:



转谞谉 讛转诐. 讘诪住' 驻讗讛:



讜讻转讘 诇讛 拽专拽注 讻诇 砖讛讜讗. 讚讜拽讗 讻转讘 讗讘诇 讗讬 诇讗 讻转讘 诇讗 讗讘讚讛 讻转讜讘转讛 诪砖讜诐 讚讗讬讻讗 诇诪讬诪专 讚诇讗 讘注讬讗 诇爪注讜专讬 讘注诇讛 诇讗 诪讬讞讛:



讘诪讝讻讛 诇讛谉 注诇 讬讚讛. 砖转拽讘诇 诇讻诇 讗讞讚 讞诇拽讜 砖诇讗 讘驻谞讬讛诐 讛讬讛 讜讝讬讻转讛 诇讻诇 讗讞讚 讜诇讗 诪讬讞转 讗诪专讬' 讚诪讞诇讛 讻转讜讘转讛 讘讗讜转讜 拽专拽注 讻诇 砖讛讜讗:



讜砖诪讜讗诇 讗诪专 讘诪讞诇拽 诇驻谞讬讛. 讻诇 谞讻住讬讜 讜讛讬讗 砖讜转拽转 诪讞诇讛. 讜诪拽讜诇讬 讻转讜讘讛 砖谞讜 讻讗谉. 讚讻讜诇讛讜 讛谞讬 转谞讗讬 诪拽讬诇讬谉 讘讻转讜讘讛 讜讻讜诇讛讜 讛谞讬 转谞讗讬 住讘专讬 讗注"讙 讚诇讗 拽讘诇讛 注诇讬讛 拽讘讜诇 讙诪讜专 讗讜转讛 拽专拽注 讗驻讬' 讛讻讬 讗讘讚讛 讻转讜讘转讛:





专诪讘"谉

讟注诪讗 讚讬爪讗 注诇讬讜 砖讟专 讞讜讘 讛讗 诇讗 讬爪讗 讜讻讜'. 讜讛讗 讗诪专转 诇讗 注砖讛 讗诇讗 讗驻讜讟专讜驻'. 讬砖 诇讚拽讚拽 诪讻讗谉 砖讛讻讜转' 讻诇 谞讻住讬讜 诇讗砖转讜 砖诇讗 注砖讗讛 讗诇讗 讗驻讜讟专讜驻讗 讗注"驻 讻谉 讗讬讘讚讛 讻转讜讘转讛 讚讗讬 诇讗 转讬诪讗 讛讻讬 讛讜讛 诇谉 诇讗拽砖讜讬讬 讘讛讚讬讗 讗讘专讬讬转讗 讗诪讗讬 转拽专注 讻转讜讘转讛 讜讛讗 讗诪专 诇讗 注砖讗讛 讗诇讗 讗驻讜讟专讜驻讗.
讜诪讬讛讜 诇讗 诪讬住转讘专 诇讬, 讚讻讬讜谉 砖诇讗 拽谞转讛 诪讗讬 讻住讗 讚诪讬谞拽专' 讛讬讗 讘砖诇诪讗 讬爪讗 注诇讬讜 砖讟专 讞讜讘 诪转谞讛 讙诪讜专讛 讛讬转讛 讚讗讬 诪住诇拽讛 诇讘注诇 讞讜讘 讘讝讜讝讬 拽谞转讛 诇讙诪专讬 讗讘诇 讛讻讗 诪讗讬 讬讛讘 诇讛 讗诇讗 诪砖诪注 讚诇讗 讗讘讚讛 讻转讜讘转讛.
讜讛讗讬 讚诇讗 讗拽砖讬谞谉 讛讻讗 讗诪讗讬 转讙专注 讻转讜讘转讛, 讚驻砖讬讟讗 诇谉 讗拽砖讬 砖讗注"驻 砖讛讚讬谉 讻讱 讛讜讗 砖诇讗 讛驻住讬讚讛 诪砖讜诐 讗驻讜讟专讜驻住讜转 讗诐 讛讬讛 专讜爪讛 诇讚讞讜转讜 讬讻讜诇 讛讜讗 诇讚讞讜转 讗讘诇 注讻砖讬讜 讛拽砖讛 诇讜 讘讛讚讬讗 讜诪讻讬讜谉 讚讗讜拽讬诪谞讗 讘诪转谞讛 讙诪讜专讛 讝讻讬谞谉 讘讚讬谉 诇讜诪专 砖诇讗 讛驻住讬讚讛 诪砖讜诐 讗驻讜讟专讜驻讗 讻诇讜诐 诪讻转讜讘转讛 讗讬 谞诪讬 讚讗 讜讚讗 讗讞转 讛讬讗 讛讻讬 拽讗诪专 讚讛讗 诇讗 讬爪讗 注诇讬讜 砖讟专 讞讜讘 拽谞讬' 讚讗讬 讗诪专转 诇讗 拽谞讬 讻讬 讬爪讗 注诇讬讜 砖讟专 讞讜讘 讗诪讗讬 转拽专注 讻转讜讘转讛 讜讗讜专讞' 讚转诇诪讜讚讗 讛讜讗 诇讗专讜讜讞讬 拽讜砖讬讗 讜讻谉 诪爪讗转讬 讘讞砖讜讘转讜 砖诇 讛讙讗讜谉 讝"诇 讛讬讻讗 讚讛讜讬 讗驻讜讟专讜驻讗 诇讗 驻拽注' 讻转讜讘转讛 讗诇讗 注讜诪讚转 讛讬讗 注诇 讻讞 讘转讛 讜讗祝 注"驻 砖讘讟诇' 诪转谞转讗 讜砖诪注转讗 讛讬讻讗 讚讘讟诇讛 讻转讜讘转讛 讜拽讬讬诪' 注诇 诪转谞转讗 讛讬讗 讻讙讜谉 讘讗砖转讜 讗专讜住' 诇专讘讬谞讗 讜讻讜'. 



讘诪讝讻讛 诇讛谉 注诇 讬讚讛. 讜讗讬 拽砖讬讗 诇讱 讜讛讗 讗讬谉 拽谞讬谉 诇讗砖讛 讘诇讗 讘注诇' 讜讻讚讗诪专讬' 讘诪住讻转 注专讜讘讬谉 (注"讟 讘') 讗讘诇 诇讗 注诇 讬讚讬 讗砖转讜 (注"砖) 讗讬讻讗 诇诪讬诪专 讻讙讜谉 讚讬讛讘 诇讛 诇讚讬讚讛 讘讛讚讬讬讛讜 讚诪讙讜 讚讝讻讬' 诇谞驻砖' 讝讻讬' 诇讗讞专讬谞讬 讻讚讗诪专讬' 讘砖讬诇讛讬 谞讚专讬诐 (驻"讛 讘') 讻"砖 讗讬 谞诪讬 讻讬讜谉 砖讛讬讗 诪转讻讜谞转 诇讝讻讜转 诇讛诐 讙诇讬讗 讚注转' 讚谞讬讞讗 诇讛 讘诪转谞转 讛讘谞讬诐.





专砖讘"讗

 讘诪讗讬 讗讬诇讬诪讗 讘砖讻讬讘 诪专注 讜讛讗 讗诪专转 诇讗 注砖讗讛 讗诇讗 讗驻讟专讜驻讜住. 讜讗诐 转讗诪专 讚注讚讬驻讗 诪讬谞讬讛 讛讜讛 诇讬讛 诇讗拽砖讜讬讬, 讜诇讬诪讗 讗讬诇讬诪讗 讘砖讻讬讘 诪专注 讗诪讗讬 转拽专注 讻转讜讘转讛, 讜讛讗 讗诪专转 诇讗 注砖讗讛 讗诇讗 讗驻讟专讜驻讜住, 讜诪砖讜诐 讗驻讟专讜驻讬讗 砖谞注砖讬转 注诇 谞讻住讬讜 讗讬谞讛 诪驻住讚转 讻转讜讘转讛. 讜讬砖 诪讬 砖讗讜诪专 讚诪讚诇讗 讗拽砖讬 讛讻讬 砖诪注讬谞谉 讚讗驻讬诇讜 讘讻讜转讘 诇讛 讻诇 谞讻住讬讜 讜谞注砖讬转 讗驻讟专讜驻讗 讗讘讚讛 讻转讜讘转讛. 讜诇讬转讗, 讚讛讗 讗驻讬诇讜 讘讛讗 讚谞讜转谉 诇讛 诪转谞讛 讙诪讜专讛 讻诇 谞讻住讬讜 讗拽砖讬谞谉 讻讬 讬爪讗 注诇讬讜 砖讟专 讞讜讘 讗诪讗讬 讗讘讚讛 讻转讜讘转讛, 讚诇讗讜 讗讜诪讚谉 讚注转讗 讛讜讗 讚转讬讞讜诇 讻转讜讘转讛 讗讬 讟专讬祝 讘注诇 讞讜讘 讛谞讻住讬诐 讜转讛讗 拽专讞转 诪讻讗谉 讜诪讻讗谉, 讜讗诐 讻谉 诪讚讛拽砖讜 讻讗谉 讜诇讗 讛拽砖讜 讻谉 讙讘讬 讛讗 讚专讘 讬讛讜讚讛 砖诪注 诪讬谞讛 讚讛转诐 诇讗 讗讘讚讛 讻转讜讘转讛. 讜讗驻讬诇讜 转讗诪专 讚讛讻讗 讚转谞讬 讘讛讚讬讗 转拽专注 讻转讜讘转讛 讗拽砖讬谞谉 讛转诐 讚诇讗 诪驻专砖讗 讘讛讚讬讗 诇讗 讗拽砖讬谞谉, 诪讻诇 诪拽讜诐 讜讚讗讬 讻讬讜谉 讚讗讝诇讬谞谉 讘转专 讗讜诪讚谞讗 讗讜诪讚谉 讚注转讗 讛讜讗 讜讚讗讬 砖讗讬谞讛 诪讜讞诇转 注诇 讻转讜讘转讛 诪砖讜诐 砖谞注砖讬转 讗驻讟专讜驻讬讗 讘诇讞讜讚 (住讙讬), 讚讻讬 讻转讘 诇讛 讻诇 谞讻住讬讜 诪转谞讛 讙诪讜专讛 讜讛讬讗 住讘讜专讛 砖讬砖讗专讜 讛谞讻住讬诐 讘讬讚讛, 讞砖讬讘讛 诇讛 诪讬诇转讗 讜注讜诪讚转 注诇 讛住驻拽 砖诪讗 讬爪讗 注诇讬讜 讞讜讘 砖诪讗 诇讗 讬爪讗, 讜讻讬讜谉 讚谞驻讬拽 注诇讬讛 拽诇讗 砖讘注诇讛 诪讞砖讬讘讛 讜讻讜转讘 诇讛 讻诇 谞讻住讬讜, (讜)讗讬谞讛 讞讜砖砖转 诇住驻拽 诪诇讜讛 讜诪讜讞诇转, 讗讘诇 讻砖谞注砖讛 讗驻讟专讜驻讬讗 讘诇讞讜讚 讗讬谞讛 诪讜讞诇转 讻转讜讘转讛. 讜讛讗 讚诇讗 讗诪专 讛讻讗 讗讬 讘砖讻讬讘 诪专注 讗诪讗讬 转拽专注 讻转讜讘转讛, 讗驻砖专 诇讜诪专 诪砖讜诐 讚诇讗 诇讬讚讞讬讬讛 讚讬诇诪讗 讗祝 讻砖谞注砖转 讗驻讟专讜驻讬讗 转拽专注 讻转讜讘转讛. 讜讗讬 谞诪讬 讬"诇 讚讛讻诇 讘讻诇诇 诪讛 砖讗诪专 讗讬诇讬诪讗 讘砖讻讬讘 诪专注 讜讛讗 讗诪专转 诇讗 注砖讗讛 讗诇讗 讗驻讟专讜驻讬讗, 讜诇讗 拽谞转讛 讜诇讗 转拽专注 讻转讜讘转讛. 讜讻谉 讗诪专讜 诪砖诐 讛讙讗讜谉 讝"诇 砖讻转讘 讘转砖讜讘讛, 讛讬讻讗 讚讛讜讬讗 讗驻讟专讜驻讬讗 诇讗 驻拽注讛 讻转讜讘转讛 讗诇讗 注讜诪讚转 讛讬讗 注诇 讛讻转讜讘讛.



专讘 讗诪专 讘诪讝讻讛 诇讛谉 注诇 讬讚讬讛. 讜讗诐 转讗诪专 讜讛讗 诇讗 讝讻讬讛 诇讛讜, 讚讬讚 讛讗砖讛 讻讬讚 讘注诇讛, 讜讻讚讗诪专讬谞谉 讘注讬专讜讘讬谉 (注讟, 讜诪讝讻讛 诇讛谉 注诇 讬讚讬 讘谞讜 讜讘转讜 讛讙讚讜诇讬诐 讗讘诇 诇讗 注诇 讬讚讬 讗砖转讜. 讬"诇 讻砖讝讻讛 诇讛 讘讻诇诇谉, 讚诪讙讜 讚讝讻讬讛 诇谞驻砖讛 讝讻讬讛 谞诪讬 诇讗讞专讬谞讬, 讜讻讚讗讬转讗 讘驻专拽 讘转专讗 讚谞讚专讬诐 (驻讞, 讘) 讚讬砖 诇讛 讞爪专 讘讗讜转讜 诪讘讜讬 讚讻讬讜谉 讚讝讻讬讗 诇谞驻砖讗 讝讻讬讗 诇讗讞专讬谞讬. 讜讗讬 谞诪讬 讬"诇 讗祝 注诇 驻讬 砖讛谉 讗[讬]谞谉 讝讜讻讬谉 注诇 讬讚讛 (诪诪讛) [诪讻诇 诪拽讜诐 讛讬讗 诪转讻讜谞讬转 诇讝讻讜转 诇讛谉 讜讙诇讬讗 讚注转讗 讚谞讬讞讗 诇讛 讜诪讜讞诇转 注诇 讻转讜讘转讛. 讜诇专讘 讗驻讬诇讜 诇讗 讻转讘 诇讛 谞诪讬 拽专拽注, 讗讘讚讛 讻转讜讘转讛, 讚讛讗 讙诇讬讗 讚注转讗 讚谞讬讞讗 诇讛 讘诪转谞转 讛讘谞讬诐. 讜讛讗 讚谞拽讬讟 讜讻转讘 诇讗砖转讜 拽专拽注 讻诇 砖讛讜讗, 讗讜专讞讗 讚诪讬诇转讗 谞拽讟, 砖讗讬谉 讚专讱 讘谞讬 讗讚诐 诇驻讟讜专 讗转 谞砖讜转讬讛诐 讘诇讗 讻诇讜诐. 讻谉 讻转讘 讛专讘 专' 讝专讞讬讗 讛诇讜讬 讝"诇.





讛诪讗讬专讬

讚讘专讬诐 讗诇讜 砖讻转讘谞讜 讘讗砖讛 讜讘谉 砖诇讗 谞注砖讜 讗诇讗 讗驻讟专讜驻住讬谉 诇讗 住讜祝 讚讘专 讘砖讻讬讘 诪专注 讗诇讗 讗祝 讘讘专讬讗 讜讘拽谞讬谉 讜讬专讗讛 诇讬 讗祝 讘诪注讻砖讜 砖讛专讬 讗诪专讜 注诇讬讛 谞讬讞讗 诇讬讛 讚诇讬砖转诪注谉 诪讬诇讬 诪讛砖转讗 注讚 砖讬砖讬讬专 讗讜 砖讬讘专专 砖诇讗 诇讗驻讟专讜驻住讜转 讛讜讗 诪讻讜讬谉 讜讻谉 讻转讘讜讛 讙讚讜诇讬 讛驻讜住拽讬诐 讜讛诪讞讘专讬诐 讜诪"诪 讛讜讗讬诇 讜讘讙诪' 砖讗诇讜讛 讜谞砖讗专讛 讗爪诇诐 讘住驻拽 讬专讗讛 砖讗诐 转驻砖讜 讗讬谉 诪讜爪讬讗讬谉 诪讬讚诐 诪注转讛 讻诇 讛专讜爪讛 诇讬转谉 谞讻住讬讜 诇讘谉 讘讬谉 讛讘谞讬诐 讗讜 诇讗砖转讜 谞砖讜讗讛 讘讬谉 讛讬讜专砖讬诐 爪专讬讱 砖讬砖讬讬专 讘诪拽爪转 讜讘砖讗专 诪转谞讜转 讗讬谞讜 爪专讬讱 砖讬讜专 砖诪讗 转讗诪专 讝讛 砖讗诪专讜 诇诪讟讛 讛讻讜转讘 讻诇 谞讻住讬讜 诇讘谞讜 爪专讬讱 砖讬讻转讜讘 诇讜 诪讛讬讜诐 讜讻讜' 讗祝 讘诪讛讬讜诐 讛讬讗讱 诪讜注讬诇 讜讛专讬 诇讗 注砖讗讜 讗诇讗 讗驻讟专讜驻讜住 砖诪讗 讘讗讬谉 砖诐 讘谞讬诐 讗讞专讬诐 讗讜 砖讘讬专专 砖诇讛拽谞讗讛 讙诪讜专讛 讛讜讗 诪转讻讜讬谉 讗讜 砖诪讗 讘谞讜转谉 诪拽爪转 谞讻住讬诐 讜讻谉 诪爪讗谞讜讛 讘住驻专讬诐 诪讚讜讬讬拽讬诐 讛讻讜转讘 谞讻住讬讜 讜诇讗 讻诇 谞讻住讬讜:



诪讬 砖讻转讘 诇讗砖转讜 诪拽爪转 谞讻住讬讜 讘诪转谞讛 诪转谞转讛 拽讬讬诪转 讜讙讜讘讛 讻转讜讘转讛 诪谉 讛砖讗专 讗驻讬诇讜 讝讬讻讛 诇讛 讻诇 拽专拽注讜转讬讜 诇驻讬专讜转 讗注"驻 砖讙讜祝 讛拽专拽注 讝讬讻讛 诇讛 讛讜讗讬诇 讜诇讗讻讬诇转 驻讬专讜转 讻转讘讜 讝讜讻讛 讘驻讬专讜转 讜讙讜讘讛 讻转讘转讛 诪讙讜祝 讛拽专拽注 砖诇讗 讛拽谞讛 诇讛 讙讜祝 讛拽专拽注 讗诇讗 诇讗讻讬诇转 驻讬专讜转 诇讘讚 砖讗诇诪诇讗 诇讗 讛拽谞讛 讙讜祝 讛拽专拽注 诇讗 讛讬转讛 讝讜讻讛 讘驻讬专讜转 讜讻诪讜 砖讬转讘讗专 拽诪"讝 讘' 砖讗诐 讗诪专 讬讚讜专 驻诇谞讬 讘讘讬转 讝讛 讗讜 讬讗讻诇 驻讬专讜转 讚拽诇 讝讛 讗讬谞讜 讻诇讜诐 讜爪专讬讱 诇讛拽谞讜转 讘讬转 诇讚讬专讛 讜讚拽诇 诇驻讬专讜转 讜诪"诪 讗讬谞讬 诪讻讜讬谉 诇讛拽谞讗转 讙讜祝 讛拽专拽注 讜诪注转讛 诇讗 讗讘讚讛 讻转讘转讛 讗诇讗 讝讻转讛 讘驻讬专讜转 诪爪讚 讛诪转谞讛 讜讙讜讘讛 讻转讘讛 诪讙讜祝 讛拽专拽注 讜讬砖 讗讜诪专讬诐 讘砖谞讬 讗诇讜 砖讛诪转谞讛 谞讻谞住讛 讘讻诇诇 讛讻转讘讛 讜讗讬谉 讙讜讘讛 讗诇讗 诪讛 砖讛讻转讘讛 讬转专讛 讛讜讗讬诇 讜诇讗 讗诪专 讘专讗讜讬 诇讜 讜讗讬谉 讛讚讘专讬诐 谞专讗讬谉 讻诇诇 讜诇诪讟讛 讬转讘讗专 注谞讬谉 讝讛:



讻转讘 诇讛 讻诇 谞讻住讬讜 讘诇讗 砖讜诐 砖讬讜专 注诇 爪讚 砖转讝讻讛 讘讛诐 讻讙讜谉 砖讘讬专专 砖诇讗 诇砖讜诐 讗驻讟专讜驻住讜转 讛讜讗 注讜砖讛 讗讜 砖讛讬讗 讙专讜砖讛 砖诇讗 驻专注 诇讛 讻转讘转讛 注讚讬谉 讗讬讘讚讛 讻转讘转讛 砖讬讜专讚转 讛讬讗 讘谞讻住讬诐 诪讞诪转 讛诪转谞讛 讜诪讘讟诇转 讻讞 讛讻转讘讛 诪注转讛 讗诐 讬爪讗 讞讜讘 注诇 讛谞讻住讬诐 讜讛讜讗 拽讜讚诐 诇诪转谞讛 讗诇讗 砖讛讻转讘讛 拽讜讚诪转 诇讜 讛专讬 讛讬讗 拽专讞转 诪讻讗谉 讜诪讻讗谉 诪爪讚 讛诪转谞讛 砖讛专讬 讛讞讜讘 拽讜讚诐 诇讛 讜诪爪讚 讛讻转讘讛 砖讛专讬 谞诪讞诇转 讜讗注"驻 砖讛讜诇讻讬谉 讘诪转谞讛 讗讞专 讗讜诪讚谉 讛讚注转 讜讻诪讜 砖讘讗专谞讜 讘诪讬 砖讛诇讱 讘谞讜 诇诪讚讬谞转 讛讬诐 讜砖诪注 砖诪转 讜讻讜' 讻诇 谞讻住讬讜 诇讗讞专讬诐 讘诇讗 砖讜诐 砖讬讜专 讜讗讞"讻 讘讗 讘谞讜 砖讗讬谉 诪转谞转讜 讻诇讜诐 讗讗"讻 讬砖讬讬专 讻诇 砖讛讜 讘讬谉 拽专拽注 讘讬谉 诪讟诇讟诇讬谉 砖讗讜诪讚讬谉 讚注转讜 砖讗诇讜 讬讚注 砖讘谞讜 拽讬讬诐 诇讗 讛讬讛 讻讜转讘诐 讘诇讗 砖讬讜专 讜讗祝 讻讗谉 讛讬讛 诇谞讜 诇讜诪专 砖讗讬谉 讚注转讛 诇诪讞讜诇 砖注讘讜讚 讛讻转讘讛 讗诇讗 注诇 讚注转 砖讛诪转谞讛 转转拽讬讬诐 讗爪诇讛 讗讬谉 讝讛 讻诇讜诐 砖讝讜 诪转讜讱 砖讛讬讗 谞讛谞讬转 诪驻专住讜诐 讞砖讬讘讜转讛 讗爪诇 讘注诇讛 专讜爪讛 讛讬讗 讘讛驻拽注转 讻转讘转讛 讜诇注诪讜讚 注诇 讛诪转谞讛 讜讘讜讟讞转 讜讗讬谉 砖诐 讞讜讘 讘讻讚讬 讛讻诇 讜讗诐 讬砖 砖诐 讘讻讚讬 诪拽爪转 讗讬谞讛 拽驻讬讚讗 诇讛谞讗转 驻专住讜诐 讞砖讬讘讜转讛 讜讻谉 讘讜讟讞转 砖讛讘注诇 讬住诇拽 讘注诇讬 讛讞讜讘 讘诪注讜转 讜诪讗讞专 砖讗讬谉 讘诪转谞讛 讟注讜转 讛讜驻拽注讛 讻转讘讛 讜讬专讗讛 诪讻讗谉 砖讗驻讬诇讜 讘讗讜 讛谞讻住讬诐 诇讘注诇 讗讬谞讛 讙讜讘讛 注讜讚 讻转讘转讛 诪讛诐 砖讛专讬 讗诪专讜 转拽专注 讻转讘转讛 讜诪"诪 讙讚讜诇讬 讛爪专驻转讬诐 讻转讘讜 砖诇讗 讗诪专讜 讚讜拽讗 转拽专注 讗诇讗 砖讛讬讗 讻谞拽专注转 讗爪诇 谞讻住讬诐 讗诇讜 讜诪"诪 讗诐 拽谞讛 谞讻住讬诐 讗讞专 诪讻谉 讙讜讘讛 诪讛诐 讜讚讘专讬诐 讗诇讜 讬专讗讛 讘诪谞讛 诪讗转讬诐 讜转讜住驻转:



讝讛 砖谞转讙诇讙诇 讘讬讚讬谞讜 讘砖诪注 砖诪转 讘谞讜 讜讻转讘 讻诇 谞讻住讬讜 诇讗讞专讬诐 讜讘讗 讘谞讜 砖讗讬谞讜 讻诇讜诐 讗祝 讘诪转谞讛 讬砖 诪讬 砖讗讜诪专 讚讜拽讗 砖谞转谞诐 讗讞专 讛砖诪讜注讛 讗讘诇 讗诐 砖讛讛 讗讞专 砖诪讜注转讜 讝诪谉 诪专讜讘讛 讗讜诪讚讬谉 砖诪讚注转讜 讻转讘 讜讗讬谉 讛讚讘专讬诐 谞专讗讬谉 讜讻讬 讗讬谉 讗讚诐 注砖讜讬 诇讛诪诇讱 诇诪讬 讬讜专讬砖 讗转 谞讻住讬讜 讗讞专 砖讗讬谉 诇讜 讘谞讬诐 讜砖诪讗 讗讬谉 砖讛讬讛 讝讜 讗诇讗 诇讛诪诇讻讛:



讛讻讜转讘 讻诇 谞讻住讬讜 诇讘谞讬讜 讜讛讬讛 诪讞诇拽 诇讝讛 砖讚讛 驻诇讜谞讬 讜诇讝讛 砖讚讛 驻诇谞讬 注讚 砖讞诇拽 讻诇 谞讻住讬讜 讜讻转讘 诇讗砖转讜 注诪讛诐 拽专拽注 讻诇 砖讛讜 讗讜 讗驻讬诇讜 讚拽诇 讻诇 砖讛讜 讗讬讘讚讛 讻转讘转讛 讗驻讬诇讜 诇讗 拽讘诇讛 注诇讬讛 诇讛转专爪讜转 讘讞诇讜拽讜 讜讗驻讬诇讜 诇讗 讛讬转讛 讛讬讗 诪砖转讚诇转 讘讞诇讜拽讛 讝讜 注讚 砖讬讛讗 诪讝讻讛 诇讛诐 注诇 讬讚讛 讜讗驻讬诇讜 诇讗 讗诪专 诇讛 讟诇讬 拽专拽注 讝讛 讘讻转讘转讬讱 讗诇讗 讛讜讗讬诇 讜注砖讗讛 砖转祝 注诪讛诐 讘驻谞讬讛 讜诇讗 诪讬讞讛 诇讜诪专 讛讬讗讱 讗转讛 诪讞诇拽 讻诇 讛谞讻住讬诐 讜诇讗 讬住驻讬拽 讛谞砖讗专 诇讻转讘转讬 讗讘讚讛 讻转讘转讛 讜讝讛讜 注谞讬谉 诪讞诇拽 讘驻谞讬讛 讜讛讬讗 砖讜转拽转 讜诪"诪 讗诐 砖讬讬专 诇注爪诪讜 拽专拽注 讻诇 砖讛讜 讗讜 讗驻讬诇讜 讗讬诇谉 讗讞讚 讛讜讗讬诇 讜讬砖 诇讗砖讛 注诇讬讜 砖注讘讜讚 讻转讘讛 诇讗 诪讞诇讛 讻转讘转讛 讜诪转讜讱 砖讬讜专讚转 诇讗讜转讜 砖讬讜专 讬讜专讚转 诇讻诇 诪讛 砖讞诇拽 讛讗 砖讬讬专 诪讟诇讟诇讬谉 讗讬谞讜 讻诇讜诐 讛讜讗讬诇 讜讗讬谉 砖注讘讜讚讛 注诇讬讛诐 诇讗 砖讬讬专 讻诇讜诐 讗诇讗 砖拽谞讛 谞讻住讬诐 诇讗讞专 诪讬讻谉 讗讜 讘讗讜 诇讜 讘讬专讜砖讛 讛专讬 讝讜 讙讜讘讛 讻转讘转讛 诪讛谉 讜讙讗讜谞讬 讛讗讞专讜谞讬诐 讻转讘讜 砖诇讗 谞讗诪专 讻谉 讘砖讻讬讘 诪专注 讗诇讗 讘讘专讬讗 讗讘诇 讘砖讻讬讘 诪专注 诪讞诇讛 诇讙诪专讬 讜讗驻讬诇讜 讘谞转专驻讗 讜拽谞讛 诇讗讞"讻 讗讬谉 诇讛:



讜诪"诪 讘讬谉 讘专讬讗 讘讬谉 砖讻讬讘 诪专注 诪专 讻讚讗讬转 诇讬讛 讜诪专 讻讚讗讬转 诇讬讛 讚讜拽讗 砖拽谞讛 讘讞讬讬诐 诇讗 砖讬注砖讛 讗讞专 诪讬转讛 讬讜专砖 讘拽讘专 诇讛讙讘讜转讛 讻转讘转讛 讜讝讛讜 砖讗诪专讜 讘讛讛讜讗 讚讗诪专 转讬诇转讗 诇讘专转 讜转讬诇转讗 诇讘专转 讜转讬诇转讗 诇讗转转讗 讜砖讻讬讘讗 讞讚讗 讘专转讗 讜讚谞讜 诇讛讙讘讜转讛 讗讜转讜 讞诇拽 驻讬专讜砖讜 砖诪转讛 讘讞讬讬 讛讗讘 讜谞注砖讛 讛讜讗 讬讜专砖:



诇讗 讛谞讬讞 诇讛 讻诇讜诐 诇讗 讗讘讚讛 讻转讘转讛 讜讗驻讬诇讜 讛谞讬讞 诇讛 诪讟诇讟诇讬谉 讜讬砖 讗讜诪专讬诐 砖注讻砖讜 砖转拽谞讜 讛讙讗讜谞讬诐 砖注讘讜讚 讻转讘讛 讗爪诇 诪讟诇讟诇讬谉 谞注砖讛 砖讬讜专 讛诪讟诇讟诇讬谉 砖讬讜专 讛谉 砖砖讬讬专讜 诇注爪诪讜 讛谉 砖讻转讘诐 诇讛 讜讙讗讜谞讬 讛专讗砖讜谞讬诐 驻专砖讜 讘砖诪讜注讛 讝讜 砖诇讗 谞拽专讗 注砖讗讛 砖讜转祝 讘讬谉 讛讘谞讬诐 诇讛讬讜转 讻转讘转讛 谞诪讞诇转 讗诇讗 讘砖拽讘诇讛 诇讛转专爪讜转 注诇 讞诇讜拽转 讘注诇讛 讗诇讗 砖诇讗 诪讞诇讛 讻转讘转讛 砖讝讛讜 转讜专转 砖讜转驻讬谉 砖讗讬谉 诪砖转转驻讬谉 讗诇讗 诪讚注转 砖谞讬讛诐 讜讗讬谉 讛诇砖讜谉 诪讜讻讬讞 讻谉 讗诇讗 砖专讗讜讬 诇讚讜谉 讻谉:





专"讬 诪讬讙讗砖

转讗 砖诪注 讛讻讜转讘 驻讬专讜转 谞讻住讬讜 诇讗砖转讜 讜讻讜'. 讬砖 诇驻专砖 砖讛讬讛 诇讜 驻讬专讜转 诪讞讜讘专讬谉 讘拽专拽注 砖讬砖谞谉 讘注讜诇诐 讜诪转谞讛 讙诪讜专讛 讛讬讗 讗讬 谞诪讬 讬砖 诇驻专砖 讻讙讜谉 砖讻转讘 诇讛 讙讜祝 讛谞讻住讬诐 诇讗讻讜诇 驻讬专讜转讬讛谉:



转谞谉 讛转诐 讘诪住讻转 驻讬讗讛 讛讻讜转讘 讻诇 谞讻住讬讜 诇讘谞讬讜 讜讻转讘 诇讗砖转讜 拽专拽注 讻诇 砖讛讜讗 讗讘讚讛 讻转讜讘转讛 讜讗讜拽讬诪谞讗 讚讻讬讜谉 讚注砖讗讛 砖讜转祝 讘讬谉 讛讘谞讬诐 讜砖转拽讛 讗讞讜诇讬 讗讞讬诇转讗 诇讻转讜讘转讛 讚讛讗 讬讚注讛 讚诇讬转 诇讛 诇诪讙讘讗 诪讬谞讬讬讛讜 讛诇讻讱 诪讚讻转讘 诇讛 拽专拽注 讻诇 砖讛讜讗 讜讻转讘 砖讗专 谞讻住讬讜 诇讘谞讬讜 讘驻谞讬讛 讜拽讗 砖转拽讛 讜讚讗讬 讗讞讬诇转讛 诇讻转讜讘转讛 讜讗驻讬诇讜 注诪讚 讜拽谞讛 谞讻住讬 诇讗 讙讘讬讗 诪讬讚讬 讚讛讗 讗讞讜诇讬 讗讞讬诇转讗 诇讻转讜讘转讛:





讬讚 专诪"讛

拽诪讛. 讘注讬 专讘讗 讘专讬讗 讛讬讗讱 讘砖讻讬讘 诪专注 讛讜讗 讚谞讬讞讗 诇讬讛 讚诇砖诪注讬谞谉 诪讬诇讬讛 诇讗讞专 诪讬转讛 诪砖讜诐 讚讞讬讬砖 讚讬诇诪讗 诪讝诇讝诇讬 讘讬讛 讗讘诇 讘讘专讬讗 讛讗 拽讗讬 讗讬讛讜. 讜诇讗 讞讬讬砖 诇讝讬诇讜转讗, 讜讻讬 讗讬讻讜讜谉 诇讛拽谞讗讛 讙诪讜专讛 讗讬讻讜讜谉, 讗讜 讚讬诇诪讗 讘专讬讗 谞诪讬 谞讬讞讗 诇讬讛 讚诇讬砖诪注谉 诪讬诇讬讛 讚讘谞讜 讗讜 讚讗砖转讜 诪讛砖转讗. 讜诇讗 讗讬驻砖讬讟讗. 讛讬诇讻讱 诇讗 注讘讚讬谞谉 讘讛 注讜讘讚讗 讘讘专讬讗 讗诇讗 诪讜拽诪讬谞谉 诇讛讜 诇谞讻住讬 讘讞讝拽转 诪专讬讛讜 讜讗讬讚讱 讛讜讬 注诇讬讛讜 讗讬驻讬讟专讜驻讜住. 讜讗讬 讘注讬 诪专讬讛讜 诇讘讟讜诇讛 诇讗驻讬讟专讜驻讜住转讬讛 诪讞讬讬诐 讛专砖讜转 讘讬讚讜, 讚讻砖诇讬讞讜转 讘注诇诪讗 讚诪讬讗 讜诪爪讬 诪专讛 讚砖诇讬讞讜转讬讛 诇讘讟讜诇讛:



拽诪讜. 转"砖 讛讻讜转讘 驻讬专讜转 谞讻住讬讜 诇讗砖转讜 讙讜讘讛 讻转讜讘转讛 诪谉 讛拽专拽注 诇诪讞爪讛 诇砖诇讬砖 讜诇专讘讬注 讙讜讘讛 讻转讜讘转讛 诪谉 讛砖讗专 讻转讘 讻诇 谞讻住讬讜 诇讗砖转讜 讜讬爪讗 注诇讬讜 砖讟专 讞讜讘 专讘讬 讗诇讬注讝专 讗讜诪专 转拽专注 诪转谞转讛 讜转注诪讜讚 注诇 讻转讜讘转讛 讜讞讻诪讬诐 讗讜诪专讬诐 转拽专注 讻转讜讘转讛 讜转注诪讜讚 注诇 诪转谞转讛 讜谞诪爪讗转 拽专讞转 诪讻讗谉 讜诪讻讗谉 讗"专 讬讛讜讚讛 讛谞讞转讜诐 诪注砖讛 砖讗讬专注 讛讚讘专 讘讘转 讗讞讜转讬 讻诇讛 讜讘讗 诪注砖讛 诇驻谞讬 讞讻诪讬诐 讜讗诪专讜 转拽专注 讻转讜讘转讛 讜转注诪讜讚 注诇 诪转谞转讛 讜谞诪爪讗转 拽专讞转 诪讻讗谉 讜诪讻讗谉. 讛讬讻讬 讚诪讬 讛讻讜转讘 驻讬专讜转 谞讻住讬讜 诇讗砖转讜, 讻讙讜谉 驻讬专讜转 讛诪讞讜讘专讬谉 诇拽专拽注 讚诪爪讬 诇讗拽谞讜讬讬谞讬讛讜 谞讛诇讛 讘讗谞驻讬 谞驻砖讬讛讜 讚讚讘专 砖讘讗 诇注讜诇诐 讛讜讗. 讜讗诐 转讬诪爪讗 诇讜诪专 讛讬讻讗 讚诇讗 讘讗讜 诇注讜诇诐, 诪砖讻讞转 诇讛 讻讙讜谉 讚讗拽谞讬 诇讛 讙讜祝 讛谞讻住讬诐 诇讗讻讜诇 驻讬专讜转讬讛谉, 讻讬 讛讛讬讗 讚讗诪专讬谞谉 (诇拽诪谉 讘讘讗 讘转专讗 拽诪讝,讘) 转谞讜 讚拽诇 讝讛 诇驻诇讜谞讬 讜讬讗讻诇 驻讬专讜转讬讜. 讜讛讬讬谞讜 (驻讬专讜转讬讜) 讟注诪讗 讚讙讜讘讛 讻转讜讘转讛 诪谉 讛拽专拽注, 讚讻讬讜谉 讚砖讬讬专 讙讜祝 讛谞讻住讬诐 诇谞驻砖讬讛 诇讗讜 讻讜转讘 讻诇 谞讻住讬讜 诇讗砖转讜 讛讜讗 讻讬 讛讬讻讬 讚诇讬诪讗 诇讗 注砖讗讛 讗诇讗 讗讬驻讬讟专讜驻讬讗 讗讬 谞诪讬 讻讬 讛讬讻讬 讚诇讬诪讗 讗讬讘讚讛 讻转讜讘转讛, 讗诇讗 讛讛讜讗 驻专讬 讚讗拽谞讬 诇讛 拽谞讬讗 讜砖讗专讗 讙讘讬讗 讻转讜讘转讛 诪讬谞讬讛.



讜讗诐 讻转讘 诇讛 讙讜驻讜 砖诇 拽专拽注 诇诪讞爪讛 诇砖诇讬砖 讜诇专讘讬注, 讻诇讜诪专 砖讛拽谞讛 诇讛 诪讞爪讛 讘讙讜祝 讛拽专拽注 讗讜 砖诇讬砖讜 讗讜 专讘讬注 讜砖讬讬专 讛砖讗专 诇注爪诪讜, 讙讜讘讛 讻转讜讘转讛 诪谉 讛砖讗专. 讻转讘 讻诇 谞讻住讬讜 诇讗砖转讜 讜诇讗 砖讬讬专 讻诇讜诐 诇注爪诪讜, 讜讬爪讗 注诇讬讜 砖讟专 讞讜讘 砖讝诪谞讜 拽讜讚诐 诇砖讟专 讛诪转谞讛 讜诪讗讜讞专 诇讝诪谉 讻转讜讘转讛, 专讘讬 讗诇讬注讝专 讗讜诪专 转拽专注 诪转谞转讛 讜转注诪讜讚 注诇 讻转讜讘转讛, 讜讟注诪讗 诪讗讬 转拽专注 诪转谞转讛, 讚讗讬 讛讚专 拽谞讬 谞讻住讬 讗讞专讬谞讬 诇讗 转讬讙讘讬 诪讬谞讬讛讜, 讚讛讗 砖拽诇转讬谞讛讜 诇讛谞讬 谞讻住讬 讘讻转讜讘转讛, 讜讗讬 诇讗 诪讬拽专注讗 诪转谞转讛 讗诪专讛 拽诪讗讬 讘诪转谞转讛 讛讜讗 讚砖拽诇转讬谞讛讜 讜讛谞讬 讗讞专讬谞讬 讙讘讬谞讗 诇讛讜 讘讻转讜讘转讬. 讜讞讻诪讬诐 讗讜诪专讬诐 转拽专注 讻转讜讘转讛, 讚讛讗 讗讞讬诇转讛 诪讞诪转 诪转谞讛 讚讻转讘 诇讛, 讜转注诪讜讚 注诇 诪转谞转讛, 讛讬讬谞讜 讟注诪讗 讚拽专注讬谞谉 诇讛 诇讻转讜讘转讛, 讜讛讬讬谞讜 讚讗讞讬诇转讛 诇讙诪专讬 讗讞讬诇转讛 讜诇讬转 诇讛 诇诪讙讘讛 讘讛.



讜诇讗 讚诪讬 诇讻讜转讘 讻诇 谞讻住讬讜 诇讘谞讬讜 讜讻转讘 诇讗砖转讜 拽专拽注 讻诇 砖讛讜讗, 讚讗注"讙 讚讗讘讚讛 讻转讜讘转讛 诪讛谞讬 谞讻住讬 讗讬 讛讚专 拽谞讬 谞讻住讬 讗讞专讬谞讬 讙讘讬讗 诪讬谞讬讛讜, 讚讛转诐 诇讗讜 诪讞诪转 讚讗讞讬诇转讛 诇讻转讜讘转讛 讛讜讗 讚讗讬讘讚讛 讻转讜讘转讛 讗诇讗 诪诪讗讬 讚讻转讘 诇讛讜谉 讗讘讜讛讜谉, 讗讘诇 诇讙讘讬讛 讘注诇 诇讗 讗讞讬诇转讛 诇讻转讜讘转讛. 讜讗诇讜 讛讻讗 注诇 讻专讞讬讱 讗讞讬诇转讛 诇讻转讜讘转讛 讙讘讬 讘注诇 诇讙诪专讬, 讚讗讬 诇讗 转讬诪讗 讛讻讬, 讙讘讬 诪讗谉 讗讞讬诇转讬讛 诇砖注讘讜讚讗 讜讗诪讗讬 诇讗 转讛讚专 讜转讙讘讬 讻转讜讘转讛. 讗讬 诇讙讘讬 讘注诇 讞讜讘 诪讗讬 注讘讚 诇讛 讚诪讞诇讛 讙讘讬讛, 讜讗讬 诇讙讘讬 讘注诇 讻讬 诪住[转]诇拽 讗讬谞讬砖 诪谞讻住讬诐 讬讚讜注讬诐 讜诇讗 诪讞讬诇 诇讬讛 诇注讬拽专 诪诪讜谞讗, 讗讘诇 诇讙诪专讬 诇讗 诪住转诇拽 讗诇讗 诇诪专讬 讛谞讛讜 谞讻住讬 讚诪住转诇拽 诪讬谞讬讛讜 讜讗讬讛讬 诇讗 讗讞讬诇转讬讛 诇砖注讘讜讚讛 诇讙讘讬讛 讗诇讗 诇讘转专 讚讬讛讘讬谞讛讜 诇谞讻住讬 谞讛诇讛 讘诪转谞讛, 讜讛讛讬讗 砖注转讗 讻讬 讗讞讬诇讛 砖注讘讜讚讗 诪讛谞讬 谞讻住讬 讻谞讻住讬 讚讬讚讬讛 讛讜讜 讜讗讬 讗讞讬诇讛 砖讬注讘讜讚讗 诪讬谞讬讛讜 诇谞驻砖讛 讗讞讬诇讛 讜讗"讻 诪讗讬 讗讬转 诇讬讛 诇讘注诇 讞讜讘 讙讘讛.



讗诇讗 讜讚讗讬 讛讬讬谞讜 讟注诪讗 讚诇讗 讙讘讬讗 讻转讜讘转讛 诪讛谞讬 谞讻住讬 诪砖讜诐 讚讗讞讬诇转讛 诇讻转讜讘转讛 诇讙讘讬 讘注诇讛 诪讞诪转 讛讗讬 诪转谞讛 讚讬讛讬讘 诇讛, 讜讻讬讜谉 讚讬爪讗 注诇讬讜 砖讟专 讞讜讘 转拽专注 讻转讜讘转讛 讜转注诪讜讚 注诇 诪转谞转讛 讻讬 讛讬讻讬 讚诇讗 讻讘砖讬讛 诇砖讟专 诪转谞讛 讜转驻拽讬讛 诇砖讟专 讻转讜讘讛 讜转讟专讜祝 讘讬讛 诪讘注诇 讞讜讘. 讜讗讬 拽谞讬 讘注诇 谞讻住讬 讗讞专讬谞讬 谞诪讬 诇讗 转讬讙讘讬 诪讬谞讬讛讜. 讜讛讬讬谞讜 讟注诪讬讛讜 讚专讘谞谉 讚讗诪专讬 转拽专注 讻转讜讘转讛 讜转注诪讜讚 注诇 诪转谞转讛 讜谞诪爪讗转 拽专讞转 诪讻讗谉 讜诪讻讗谉, 拽专讞转 诪讻转讜讘转讛 拽专讞转 诪诪转谞转讛, 讚讛讗 讗讞讬诇转讛 诪讞诪转 诪转谞转讛 讜拽专讞转 诪诪转谞转讛 讚讗转讬 讘注诇 讞讜讘 讚拽讚讬诐 讝讬诪谞讬讛 讜讟专讬祝 诇讛.



讚讬讬拽讬谞谉 诪讬谞讛 讟注诪讗 讚讬爪讗 注诇讬讜 砖讟专 讞讜讘 讛讗 诇讗 讬爪讗 注诇讬讜 砖讟专 讞讜讘 拽谞讬讗 讘诪讗讬 讗讬诇讬诪讗 讘砖讻讬讘 诪专注 讛讗 讗诪专转 诇讗 注砖讗讛 讗诇讗 讗讬驻讬讟专讜驻讗 讗诇讗 诇讗讜 讘讘专讬讗. 讜砖诪注 诪讬谞讛 讘讘专讬讗 拽谞讬讗. 讜讗住讬拽谞讗 诇注讜诇诐 讘砖讻讬讘 诪专注 讜专讘 注讜讬专讗 诪讜拽讬诐 诇讛 讘讻讜诇讛讜 诇讘专 诪讗砖讛 讗爪诇 讛讘谞讬诐 讜讗砖讛 讗爪诇 讘谞讬 讛讘注诇, 讜讗砖转讻讞 讚诪讜拽讬诐 诇讛 讘讗砖讛 讗爪诇 讛讗讞讬谉 讜讗砖讛 讗爪诇 砖讗专 讛讬讜专砖讬谉 讛专讞讜拽讬诐 诪谉 讛讗讞讬诐, 讜讻诇 砖讻谉 讘讗砖转讜 讗专讜住讛 讜讗砖转讜 讙专讜砖讛, 讜专讘讬谞讗 诪讜拽讬诐 诇讛 讘讗砖转讜 讗专讜住讛 (讜讗讞讜转讜) [讜讗砖转讜] 讙专讜砖讛. 讜转讜 诇讗. 讜拽讬"诇 讻专讘讬谞讗, 讛讬诇讻讱 讛讗讬 诪转谞转讗 诇讗 诪砖讻讞转 诇讛 讗诇讗 讘讗砖转讜 讗专讜住讛 讜讗砖转讜 讙专讜砖讛 讚拽谞讜 诇讚讘专讬 讛讻诇 讜讗驻讬' 讘砖"诪, 讜讗"爪 诇讜诪专 讘讘专讬讗, 讗讘诇 讘砖讗专讗 讗讬诪讗 诇讱 诇讗 拽谞讜 讜讗驻讬诇讜 讘讘专讬讗, 讜讗注"讙 讚诇讗 讬爪讗 注诇讬讜 砖讟"讞 谞诪讬 转注诪讜讚 注诇 讻转讜讘转讛 讚讛讗 诇讗 讗拽谞讬 诇讛 诪讬讚讬 讻讬 讛讬讻讬 讚转讬讞诇讛 诇讻转讜讘转讛, 谞诪爪讗 讞讜诪专讗 拽讜诇讗.



讜讛谞讬 诪讬诇讬 讛讬讻讗 讚诇讗 讻转讘 诇讛 诇砖讜谉 诪转谞讛 讘驻讬专讜砖, 讗讘诇 讻转讘 诇讛 诇砖讜谉 诪转谞讛 讘驻讬专讜砖 讚讙诇讬 讗讚注转讬讛 讚诇讗拽谞讗讛 讙诪讜专讛 讗讬讻讜讜谉, 讘讻讜诇讛讜 拽谞讬讗. 讜讗诐 讬爪讗 注诇讬讜 砖讟"讞 转拽专注 讻转讜讘转讛 讜转注诪讜讚 注诇 诪转谞转讛 讜谞诪爪讗转 拽专讞转 诪讻讗谉 讜诪讻讗谉. 讜讛讬讬谞讜 讟注诪讗 讚诇讗 讗讜拽讬诪谞讗 诇讛讗讬 诪转谞讬转讗 讘讛讻讬谉 诪砖讜诐 讚讻转讘 讻诇 谞讻住讬讜 住转诪讗 拽转谞讬 讜诇讗 谞讬讞讗 诇讬讛 诇讗驻讜拽讬 诪转谞讬' 诪驻砖讟讛. 讜诇住讘专讗 讚拽诪讗讬 讚住"诇 讻诇 讘讻讜转讘 讗驻讬' 讻转讘 讘诇砖讜谉 诪转谞讛 讘驻讬专讜砖 谞诪讬 诇讗 注砖讗讛 讗诇讗 讗驻讬讟专讜驻讗 谞讬讞讗 诇谉 讟驻讬, 讚注诇 讻专讞讬谉 爪专讬讱 诇砖谞讜讬讬 讻讚砖谞讬谉 讗讬 讻专讘讬谞讗 讜讗讬 讻专讘 注讜讬专讗.



讜讗讬 拽砖讬讗 诇讱 讘诪讗讬 讗讜拽讬诪转讗 诇讛讗 诪转谞讬讗转讗, 讘砖讻讬讘 诪专注 讜讘讗砖转讜 讗专讜住讛 讜讗砖转讜 讙专讜砖讛, 讗砖转讜 讗专讜住讛 讗诪讗讬 拽谞讬讗, 讗驻讬' 砖讬讬专 谞诪讬 诇讗 转讬拽谞讬, 讚讛讗 拽讬诪讗 诇谉 讻专讘讬 讗诇注讝专 讘谉 注讝专讬讗 砖诇讗 讻转讘 诇讛 讗诇讗 注诇 诪谞转 砖讛讜讗 讻讜谞住讛 讜讛讻讗 诇讗 讻谞住讛, 讚讛讗 讗讜拽讬诪谞讗 讘诪转谞转 砖"诪 讚诇讗 拽谞讬讗 讗诇讗 讘讚讗讬驻讟专 诪讙讜 诪专注讬讛, 砖讗谞讬 砖讻讬讘 诪专注 讚讻讬 讬讛讬讘 讗讚注转讗 讚诪讬讬转 诪讙讜 诪专注讬讛 讛讜讗 讚讬讛讬讘, 讙诇讬 讗讚注转讬讛 讚诇讗讜 注诇 诪谞转 砖讛讜讗 讻讜谞住讛 拽讗 讬讛讬讘 讜讗诪讟讜诇 讛讻讬 拽谞讬讗:



拽诪讝. 讗"专 讬讜住祝 讘专 诪谞讬讜诪讬 讗"专 谞讞诪谉 讛诇讻讛 转拽专注 讻转讜讘转讛 讜转注诪讜讚 注诇 诪转谞转讛 讜谞诪爪讗转 拽专讞转 诪讻讗谉 讜诪讻讗谉. 讜讚讜拽讗 讚讻转讘讬谞讛讜 诪讚注转讛 谞讛诇讛, 讚讗讝诇讬谞谉 讘转专 讗讜诪讚谉 讚注转讛, 讚讻讬讜谉 讚讗讬专爪讬 诇讛 诇诪讬讻转讘 诇讛 讻诇 谞讻住讬讜 讗讞讬诇转讛 诇讻转讜讘转讛 诇讙讘讬讛. 讗讘诇 讛讬讻讗 讚诇讗 讻转讘讬谞讛讜 谞讛诇讛 诪讚注转讛 诇讗 讗讬讘讚讛 讻转讜讘转讛. 诪讚讚讬讬拽讬谞谉 注诇讛 诇诪讬诪专讗 讚诇讗 讗讝讬诇 专"谞 讘转专 讗讜诪讚谞讗, 讻诇讜诪专 讚讻讬 讗讬专爪讗讬 讘讛讗讬 诪转谞讛 讗讚注转讛 讚转讬拽讜诐 讘讬讚讛, 讗讘诇 讗讚注转讗 讚转讛讜讬 拽专讞转 诪讻讗谉 讜诪讻讗谉 诇讗, 讜砖"诪 讚讛讻讗 讘讚讗讬专爪讗讬 讗讬讛讬 讘讛讗讬 诪转谞讛 注住讬拽讬谞谉. 讗讘诇 讛讬讻讗 讚讻转讘讬谞讛讜 谞讛诇讛 诪讚注转讗 讚谞驻砖讬讛 砖诇讗 诪讚注转讛 诇讗 驻拽注讛 讻转讜讘转讛 讘讛讻讬谉, 讚讗"讻 谞诪爪讗 讻诇 讗讞讚 讻讜转讘 砖讟专 讞讜讘 注诇 注爪诪讜 诇讗讞讚 讜讞讜讝专 讜讻讜转讘 讻诇 谞讻住讬讜 诇讗砖转讜, 讜谞诪爪讗转 拽专讞转 诪讻讗谉 讜诪讻讗谉. 讜注讜讚 讚诇讗 注讚讬祝 讛讗讬 讚讬谞讗 诪讚讬谉 讛讻讜转讘 讻诇 谞讻住讬讜 诇讘谞讬讜 讜讻转讘 诇讗砖转讜 拽专拽注, 讚拽讬诪讗 诇谉 讚讻诇 讛讬讻讗 讚诇讗 讞讬诇拽 诇驻谞讬讛 讜讛讬讗 砖讜转拽转 诇讗 讗讬讘讚讛 讻转讜讘转讛:



拽诪讞. 讜讚讬拽讬谞谉 诇诪讬诪专讗 讚诇讗 讗讝讬诇 专"谞 讘转专 讗讜诪讚谞讗 讜讛讗 转谞讬讗 讛专讬 砖讛诇讱 讘谞讜 诇诪讚讬谞转 讛讬诐 讜砖诪注 砖诪转 讘谞讜 讜注诪讚 讜讻转讘 讻诇 谞讻住讬讜 诇讗讞专讬诐 讗讞"讻 讘讗 讘谞讜 诪转谞转讜 诪转谞讛 专"砖 讘谉 诪谞住讬讗 讗讜诪专 讗讬谉 诪转谞转讜 诪转谞讛 砖讗诇讜 讛讬讛 讬讜讚注 砖讘谞讜 拽讬讬诐 诇讗 讛讬讛 讻讜转讘谉 讜讗"专 谞讞诪谉 讛诇讻讛 讻专"砖 讘谉 诪谞住讬讗. 讗诇诪讗 讗讝讬诇 专"谞 讘转专 讗讜诪讚谞讗, 讛"谞 讗诪讗讬 转拽专注 讻转讜讘转讛, 讛讗 讗讜诪讚谉 讛讜讗 讚讗讬 讛讜讛 讬讚注讗 讚讗转讬 讘注"讞 讜讟专讬祝 诇讛 诇诪转谞转讛 诇讗 讛讜讛 诪讞诇讛 讗讻转讜讘转讛. 讜驻专拽讬谞谉 讛"谞 讛讻讜转讘 讻诇 谞讻住讬讜 诇讗砖转讜 讘转专 讗讜诪讚谉 讚注转讗 拽讗 讗讝讬诇, 讚谞讬讞讗 诇讛 讚转讞诇讛 诇讻转讜讘转讛 讜诇讻转讘讬谞讛讜 谞讛诇讛 诇讻讜诇讛 谞讬讻住讛 讻讬 讛讬讻讬 讚诇讬驻讜拽 诇讛 拽诇讗 讚诇讻转讘讬谞讛讜 谞讛诇讛 讜讗注"讙 讚讗转讬 讘注诇 讜讟专讬祝 诇讛讜 讻讚讗诪专讬 讗讬谞砖讬 谞砖转讬 讞讚 讬讜诪讗 讘诪讗谉 讬拽专 讜诇转讘专. 讜砖"诪 讚讛谞讬 诪讬诇讬 诪讚注转讗, 讗讘诇 讛讬讻讗 讚讻转讘讬谞讛讜 谞讛诇讛 砖诇讗 诪讚注转讛 诇讗 驻拽注讗 讻转讜讘转讛 讘讛讻讬谉 讚诪讗讬 讗讜诪讚谉 讚注转讗 讗讬讻讗 讚谞讬讞讗 诇讛:





转讜住驻讜转 专讬"讚

(诪讘) 驻讬住拽讗 专讘 讗诪专 讘诪讝讻讛 诇讛谉 注诇 讬讚讛 专讗讬转讬 诪拽砖讬诐 诪讚讗诪专讬' 讘驻' 讘转专讗 讚谞讚专讬诐 讘讛' 讛诪讜讚专 讞转谞讜 诪诪谞讜 讛谞讗' 讜讛讜讗 专讜爪讛 诇转转 诇讘转讜 诪注讜转 讗诪专 诇讛 讛专讬 讛诪注讜转 讛诇诇讜 谞讜转谞讬谉 诇讱 讘诪转谞讛 注诇 诪谞转 砖讗讬谉 诇讘注诇' 专砖讜转 讘讛谉 讗诇讗 诪讛 砖讗转 谞讜砖讗讛 讜谞讜转谞' 诇驻讬讱 讜讗诪专讬' 注诇讛 讗诪专 专讘 诇讗 砖谞讜 讗诇讗 讚讗诪专 诇讛 诪讛 砖讗转 谞讜砖讗讛 讜谞讜转谞' 诇驻讬讱 讗讘诇 讗诐 讗诪专 诇讛 诪讛 砖转专爪讬 注砖讬 讘讜 拽谞讛 讬转讛讜谉 讘注诇 讜专讘 住讘专 讻专"诪 讚讗诪专 讬讚 讗砖讛 讻讬讚 讘注诇讛 讚诪讬' 讜讗"讻 讛讬讻讬 诪爪讬' 诇讛拽谞讜转 诇讘谞讬' 注诇 讬讚讛 讜诪讛 讛讬讛 诪讜注讬诇 讛讗 诇讗 谞驻拽讜 讛谞讻住讬诐 诪专砖讜转 讛讘注诇 讜注讜讚 转讬拽砖讬 讚专讘 讗讚专讘 讚讘驻' 讞讝拽转 讛讘转讬诐 讗诪专讬' 讗诪专 专讘 讛诪讜讻专 砖讚讛 诇讗砖转讜 拽谞转' 讜讛讘注诇 讗讜讻诇 驻讬专讜转 讛诪转谞讛 拽谞转讛 讜讗讬谉 讛讘注诇 讗讜讻诇 驻讬专讜转 讜讗诐 讬讚 讗砖讛 讻讬讚 讘注诇讛 讛讬讻讬 诪爪讬' 诇诪讬拽谞讬 讛诪转谞讛 讛讗 诇讗 谞驻拽讬 诪专砖讜转 讘注诇 讜诪转专爪讬' 讚讛讻讬 讗诪专讬' 讛转诐 讘谞讚专讬' 讙讘讬 (讛讘讬讗) [讛讛讜讗] 讚转谞谉 讘注讬专讜讘讬谉 讜讛诪讝讻讛 诇讛谉 注"讬 讘谞讜 讜讘转讜 讛讙讚讜诇讬诐 讜注"讬 讗砖转讜 讜专诪讬谞谉 注诇讛 讛讛讬讗 讚转谞讬讗 讜讗诇讜 砖讗讬谉 讝讻讬谉 诇讛谉 讘谞讜 讜讘转讜 讛拽讟谞讬' 讜注讘讚讜 讜砖驻讞转讜 讛讻谞注谞讬' 讜讗砖转讜 讜驻专讬拽 专' 讗砖讬 诪转谞讬' 讚转谞谉 讜诪讝讻讛 诇讛谉 注"讬 讗砖转讜 讘砖讬砖 诇讛 讞爪专 讘讗讜转讛 诪讘讜讬 注住拽讬' 讚诪讬讙讜 讚讝讻讬' 诇谞驻砖讛 讝讻讬' 诇讗讞专讬谞讬 讗诇诪讗 讬砖 讝讻讬讬' 诇讗砖讛 诪讘注诇讛 砖讛讜讗 专讜爪讛 诇住诇拽 注爪诪讜 讜诪讝讻讛 诇讗砖转讜 讗讘诇 诇讝讻讜转 诇讗讞专讬' 注诇 讬讚讛 讗讬谞讜 讬讻讜诇 讻"讗 注"讬 诪讬讙讜 讚讝讻讬' 诇谞驻砖讛 讜讛讬诇讻讱 讬讻讜诇 讘注诇 诇诪讻讜专 讗讜 诇讬转谉 砖讚讛 诇讗砖转讜 讜讛"谞 诪讬讙讜 讚讝讻讬' 诇谞驻砖讛 砖讛专讬 讻转讘 诇讛 拽专拽注 讻诇 砖讛讜讗 讝讻讬' 谞诪讬 诇讘谞讬诐 讜专讘讬' 砖诪讜讗诇 讝爪讜拽"诇 驻讬专砖 讘诪讝讻讛 诇讛谉 注诇 讬讚讛 砖谞转谞讛 诇讜 住讜讚专 砖诇讛 诇讛拽谞讜转 讘讜 诇讘谞讬诐 讻讚拽讬讬"诇 讘讻诇讬讜 砖诇 拽讜谞讛 讜讗讬谉 讛诇砖讜谉 诪讜讻讬讞 讻谉 讗诇讗 砖讗诪专 诇讛 讝讻讬 讘注讘讜专 驻诇讜谞讬 讘谞讬:





砖讬讟讛 诪拽讜讘爪转

讘注讬 专讘讗 讘讘专讬讗 讛讬讗讱. 驻讬专砖 专砖讘"诐 讝"诇 讚讗驻讬诇讜 讘谞讜转谉 诇讛诐 讻诇 谞讻住讬讜 诇讙诪专讬 诪讛讬讜诐 谞住转驻拽 讘讛 专讘讗 讗讬 讛讜讬讗 诪转谞讛 讙诪讜专讛 讗讜 讚诇诪讗 讗驻讜讟专讜驻讜住 讘注诇诪讗 砖讜讬讛. 讜讗讞专讬诐 讻转讘讜 讚讘讻讬 讛讗讬 讙讜讜谞讗 驻砖讬讟讗 讚拽谞讬 拽谞讬谉 讙诪讜专 讗诇讗 讘注讬讗 讚专讘讗 讘讻讜转讘 讻诇 谞讻住讬讜 诪讛讬讜诐 讜诇讗讞专 诪讬转讛. 讜讘注讬讬谉 诇讗 讗讬驻砖讬讟讗 讜讻讬讜谉 砖讻谉 诪住转讘专讗 讚拽谞讜 拽谞讬谉 讙诪讜专 讚讻讬讜谉 讚讛诇讻转讗 讘诇讗 讟注诪讗 讛讜讬讗 诇讗 谞拽讟讬谞谉 诪讬谞讛 讗诇讗 诪讗讬 讚驻砖讬讟讗 讘讛讚讬讗. 讛专"谉 讝"诇.  


讛讗 讚转谞讬讗 讛讻讜转讘 驻讬专讜转 谞讻住讬讜 诇讗砖转讜 讜诇讗 讻转讘 诇讛 讻讜'. 讬砖 诇驻专砖 讻讙讜谉 砖讛讬讜 驻讬专讜转 讗诇讜 诪讞讜讘专讬诐 讘拽专拽注 讻讜' 讜讬砖 诇驻专砖 讻讙讜谉 砖讻转讘 诇讛 讙讜祝 讛谞讻住讬诐 诇讗讻讜诇 驻讬专讜转讬讛诐 讜讗祝 注诇 驻讬 砖讛驻讬专讜转 注讚讬讬谉 讗讬谞谉 讘注讜诇诐 讻讛讛讜讗 讚讗诪专讬谞谉 砖讻讬讘 诪专注 砖讗诪专 讬讚讜专 驻诇讜谞讬 讘讘讬转 讝讛 转讗讻诇 驻诇讜谞讬 驻讬专讜转 讚拽诇 讝讛 诇讗 讗诪专 讻诇讜诐 注讚 砖讬讗诪专 转谞讜 讘讬转 讝讛 ~驻诇讜谞讬 讜讬讚讜专 讘讜 讻讜' 砖讗祝 注诇 驻讬 砖讙讜祝 讛谞讻住讬诐 讻转讘 诇讛 讻讬讜谉 砖诇讗讻讬诇转 驻讬专讜转 讛讜讗 砖讻转讘谉 诇讛 谞诪爪讗 砖诇注谞讬谉 驻讬专讜转 讛讜讗 砖谞转讻讜讜谉 诇讛拽谞讜转谉 诇讛 讗讘诇 讛讙讜祝 注爪诪讜 诇讗讞专 砖转讗讻诇 讛驻讬专讜转 诇专砖讜转讜 讛讜讗 讞讜讝专 讜诇驻讬讻讱 诇讗 讗讘讚讛 讻转讜讘转讛 砖讛专讬 讗驻砖专 诇讛 诇讙讘讜转 诪讙讜祝 讛拽专拽注. 


诇诪讞爪讛 讜诇砖诇讬砖 讜诇专讘讬注. 讻诇讜诪专 讗诐 讻转讘 诇讛 诪讞爪讬转 拽专拽注 注爪诪讜 讗讜 砖诇讬砖 讙讜讘讛 讻转讜讘转讛 诪砖讗专 讛拽专拽注. 讜讞讻诪讬诐 讗讜诪专讬诐 转拽专注 讻转讜讘转讛 讜转注诪讜讚 注诇 诪转谞转讛 讜谞诪爪讗转 拽专讞转 讻讜' 砖讛专讬 讘注诇 讞讜讘 讟讜专祝 讗转 讛谞讻住讬诐 诪讬讚讛 讛讜讗讬诇 讜讝诪谞讜 拽讜讚诐 讝诪谉 讛诪转谞讛. 讜讟注诪讗 讚讛讗 诪诇转讗 讻讬讜谉 讚讻诇 谞讻住讬讜 讻转讘 诇讛 讜诇讗 讛谞讬讞 诪讛讬讻谉 转讙讘讛 讻转讜讘转讛 讜拽讘诇讛 讛讬讗 讛诪转谞讛 讜讚讗讬 讗讞讜诇讬 讗讞讬诇转讗 诇砖注讘讜讚讗 讚讻转讜讘转讛 砖讛专讬 讬讜讚注转 讛讬讗 砖诇讗 谞砖讗专 诇讜 诪讛讬讻谉 转讙讘讛 讻转讜讘转讛 讜讻砖拽讘诇讛 讛诪转谞讛 注诇 讚注转 讝讜 拽讘诇转讛 讜讘讜讚讗讬 讚诪讞诇讛 诇讛 诇讻转讜讘转讛 讜讗驻讬诇讜 讗诐 讻转讘 诇讛 诪转谞讛 讝讜 讻砖讛讜讗 讘专讬讗 讚讗讬讻讗 诇诪讬诪专 讚诇讗 诪讞诇讛 讚住讘专讛 讛讚专 拽谞讬 讜讙讘讬讛 诪讬谞讬讛 诪讻诇 诪拽讜诐 讛讗 讗讞诇讛 诇讛 诇砖注讘讜讚 讻转讜讘转讛 诪讛谞讬 谞讻住讬 讚讻转讘 诇讛 讘诪转谞讛. 讗讘诇 讜讚讗讬 讗讬 诇讗 讻转讘 诇讛 诪转谞讛 讗诇讗 诪拽爪转 谞讻住讬讜 讘诇讘讚 讬砖 诇讛 诇讙讘讜转 讻转讜讘转讛 诪谉 讛砖讗专 讻诪讜 砖讗诪专谞讜 诇诪注诇讛. 讜讻砖讬爪讗 注诇讬讜 砖讟专 讞讜讘 砖讝诪谞讜 诇讗讞专 砖注讘讜讚 讛讻转讜讘讛 讜拽讜讚诐 讝诪谉 讛诪转谞讛 讬砖 诇讜 诇讟专讜祝 诪讬讚讛 讗讜转讜 诪拽爪转 砖谞转谉 诇讛 讘诪转谞讛 讜诇讙讘讜转 讞讜讘讜 诪诪谞讜 讛讜讗讬诇 讜讻讘专 诪讞诇讛 诇讬讛 诇砖注讘讜讚 讻转讜讘转讛 诪诪谞讜 讜砖讗专 讛谞讻住讬诐 砖诇讗 讻转讘谉 诇讛 讘诪转谞讛 讗讬谉 诇讜 诇讘注诇 讞讜讘 诇讙讘讜转 诪讛谉 讻诇讜诐 砖讛专讬 诇讗 讻转讘谉 诇讛 讘诪转谞讛 讻讚讬 砖转诪讞讜诇 砖注讘讜讚 讻转讜讘转讛 诪讛诐 讗诇讗 砖注讘讜讚 讻转讜讘转讛 注讚讬讬谉 注讜诪讚转 讛讬讗 注诇讬讛诐 讜讬砖 诇讛 诇讙讘讜转 讗讜转讛 诪讛诐 讜转驻住讬讚 讛砖讗专. 讛专讗"诐 讝"诇. 


讜讻谉 讻转讘 讛专"谉 讝"诇 讜讝讛 诇砖讜谞讜: 讘诪转谞讛 讗讘讚讛 讻转讜讘转讛 讚拽讬讬诪讗 诇谉 讻专讘谞谉 讚讛讻讜转讘 讻诇 谞讻住讬讜 诇讗砖转讜 转拽专注 讻转讜讘转讛 讻讜'. 讜诪砖讜诐 讚诪讞诇讛 讻转讜讘转讛 诪讛谞讬 谞讻住讬. 讜讻谉 讛讚讬谉 讘砖谞转谉 诇讛 诪拽爪转 砖诪讞诇讛 讻转讜讘转讛 诪讗讜转谉 砖谞转谉 诇讛 讚诇注讜诇诐 诪讜讞诇转 讻转讜讘转讛 诪谞讻住讬 诪转谞转讛. 讜讛讻讬 讚讬讬拽 诇讬砖谞讗 讚诪转谞讬转讬谉 讚拽转谞讬 诇诪讞爪讛 诇砖诇讬砖 讜诇专讘讬注 讙讜讘讛 讻转讜讘转讛 诪谉 讛砖讗专 讜讻谉 讻转讘 讛专讗"诐 讝"诇. 讜讗讬谉 谞专讗讬诐 讻谉 讚讘专讬 讛专诪讘"诐 讝"诇 讘驻专拽 讜' 诪讛诇讻讜转 讝讻讬讛. 注讚 讻讗谉. 


讘诪讗讬 讗讬诇讬诪讗 讘砖讻讬讘 诪专注 讜讛讗 讗诪专转 诇讗 注砖讗讜 讗诇讗 讗驻讜讟专讜驻讬讗 讜诪砖讜诐 讗驻讜讟专讜驻讬讗 砖谞注砖讬转 注诇 谞讻住讬讜 讗讬谞讛 诪驻住讚转 讻转讜讘转讛. 讬砖 诪讬 砖讗讜诪专 讚诪讚诇讗 讗拽砖讬 讛讻讬 砖诪注讬谞谉 讚讗驻讬诇讜 讘讻讜转讘 诇讛 讻诇 谞讻住讬讜 讜谞注砖讬转 讗驻讜讟专讜驻讬讗 讗讘讚讛 讻转讜讘转讛. 讜诇讬转讗 讚讛讗 讚讗驻讬诇讜 讘讛讗 讚谞讜转谉 诇讛 诪转谞讛 讙诪讜专讛 讻诇 谞讻住讬讜 讗拽砖讬谞谉 讻讬 讬爪讗 注诇讬讜 砖讟专 讞讜讘 讗诪讗讬 讗讘讚讛 讻转讜讘转讛 讚诇讗讜 讗讜诪讚谉 讚注转讗 讛讬讗 讚转讬讞讜诇 讻转讜讘转讛 讗讬 讟专讬祝 讘注诇 讞讜讘 讛谞讻住讬诐 讜转讛讗 拽专讞转 诪讻讗谉 讜诪讻讗谉 讜讗诐 讻谉 诪讚讛拽砖讜 讻谉 讜诇讗 讛拽砖讜 讻谉 讙讘讬 讛讛讬讗 讚专讘 讬讛讜讚讛 砖诪注 诪讬谞讛 讚讛转诐 诇讗 讗讘讚讛 讻转讜讘转讛. 讜讗驻讬诇讜 转讗诪专 讚讛讻讗 讚转谞讬 讘讛讚讬讗 转拽专注 讻转讜讘转讛 讗拽砖讬谞谉 讛转诐 诇讗 诪驻专砖 讘讛讚讬讗 诇讗 讗拽砖讬谞谉 诪讻诇 诪拽讜诐 讜讚讗讬 讻讬讜谉 讚讗讝诇讬谞谉 讘转专 讗讜诪讚谞讗 讗讜诪讚谉 讚注转讛 讛讜讗 讜讚讗讬 砖讗讬谞讛 诪讜讞诇转 注诇 讻转讜讘转讛 诪砖讜诐 砖谞注砖讬转 讗驻讜讟专讜驻讗 讘诇讞讜讚 讚讗讬 讻转讘 诇讛 讻诇 谞讻住讬 诪转谞讛 讙诪讜专讛 讜讛讬讗 住讘讜专讛 砖讬砖讗专讜 讛谞讻住讬诐 讘讬讚讛 讞砖讬讘讗 诇讛 诪诇转讗 讜注讜诪讚转 注诇 讛住驻拽 砖诪讗 讬爪讗 注诇讬讜 讞讜讘 砖诪讗 诇讗 讬爪讗 讜讻讬讜谉 讚谞驻讬拽 拽诇讗 注诇讬讛 砖讘注诇讛 诪讞砖讬讘讛 讜讻讜转讘 诇讛 讻诇 谞讻住讬讜 讗讬谞讛 讞讜砖砖转 诇住驻拽 诪诇讜讛 讜诪讜讞诇转 讗讘诇 讻砖谞注砖讬转 讗驻讜讟专讜驻讬讗 讘诇讞讜讚 讗讬谞讛 诪讜讞诇转 讻转讜讘转讛. 讜讛讗 讚诇讗 讗诪专 讛讻讗 讗讬 讘砖讻讬讘 诪专注 讗诪讗讬 转拽专注 讻转讜讘转讛. 讗驻砖专 诇讜诪专 诪砖讜诐 讚诇讗 诇讚讞讬讬讛 讚诇诪讗 讗祝 讻砖谞注砖讬转 讗驻讜讟专讜驻讬讗 转拽专注 讻转讜讘转讛. 讜讗讬 谞诪讬 讬砖 诇讜诪专 讚讛讻诇 讘讻诇诇 诪讛 砖讗诪专讜 讗讬诇讬诪讗 讘砖讻讬讘 诪专注 讜讛讗 讗诪专转 诇讗 注砖讗讛 讗诇讗 讗驻讜讟专讜驻讬讗 讜诇讗 拽谞转讛 讜诇讗 转拽专注 讻转讜讘转讛. 讜讻谉 讗诪专讜 讘砖诐 讛讙讗讜谉 讝"诇 砖讻转讘 讘转砖讜讘讛 讛讬讻讗 讚讛讜讬 讗驻讜讟专讜驻讬讗 诇讗 驻拽注讛 讻转讜讘转讛 讗诇讗 注讜诪讚转 讛讬讗 注诇 讻转讜讘转讛. 讛专砖讘"讗 讝"诇. 


讛讻讗 谞诪讬 讘转专 讗讜诪讚谞讗 讗讝讬诇. 讗祝 注诇 讙讘 讚专讘 谞讞诪谉 诇讗 讗讝讬诇 讘转专 讗讜诪讚谞讗 讻讻转讜讘 讘专讬砖 讗祝 注诇 驻讬 讗讬谉 诇讛砖讜讜转 讗讜诪讚谞讗 讝讜 诇讝讜 讗诇讗 讚讜拽讗 讗讜转诐 砖讛转诇诪讜讚 诪砖讜讛. 转讜住驻讜转 讛专讗"砖 讝"诇. 


专讘讬 讬讜住讬 讘专 讞谞讬谞讗 讗讜诪专 讘讗讜诪专 诇讛 讟诇讬 拽专拽注 讝讜 讘讻转讜讘转讬讱. 专讘讬 讬讜住讬 讘专 讞谞讬谞讗 诪讞诪讬专 讟驻讬 诪砖诪讜讗诇 讜诇讗 住讙讬讗 诇讬讛 讘诪讞诇拽 讘驻谞讬讛 讜讛讬讗 砖讜转拽转 讗诇讗 讘讚讗诪专 诇讛 讟诇讬 拽专拽注 讝讜 讘讻转讜讘转讬讱 讜谞转专爪讬转 讜讛讜讚讬转 讗讜 砖拽讘诇讛 讛砖讟专 砖讻转讘 诇讛 注诇 讗讜转讜 拽专拽注 讗讬 谞诪讬 砖砖转拽讛 讻砖讗诪专 诇讛 讻谉 讜砖转讬拽讛 讻讛讜讚讗讛. 讜讻谉 讚注转 讛专讘 讛讙讗讜谉 讝"诇 讜专讘讬 讬讜住讬 讞谞讬谞讗 诪讞诪讬专 讟驻讬 诪砖诪讜讗诇 讻诪讜 砖讻转讘谞讜. 讜诇专讘讬 讬讜住讬 讘专 讞谞讬谞讗 讗祝 注诇 讙讘 讚诇讻讗讜专讛 诇讗 讘注讬谞谉 砖讬讛讗 诪讞诇拽 诇驻谞讬讛 讜讛讬讗 砖讜转拽转 诪讻诇 诪拽讜诐 讘注讬谞谉 砖转讚注 砖讞诇拽 谞讻住讬讜 诇讘谞讬讜 讘砖注讛 砖讗诪专 诇讛 讟诇讬 拽专拽注 讝讜 讘讻转讜讘转讛 砖讗诐 讗讬谞讛 讬讜讚注转 砖讞诇拽 谞讻住讬讜 诇诪讗讬 诪讛谞讬 讞讬诇讜拽 谞讻住讬讜 诇讘谞讬讜 诇注谞讬谉 诪讞讬诇转 讛讗砖讛. 讜诪拽讜诇讬 讻转讜讘讛 砖谞讜 讻讗谉. 讗讻讜诇讛讜 驻讬专讜拽讬 拽讗讬 讚讙讘讬 讘注诇 讞讜讘 讗祝 注诇 驻讬 砖讝讻讛 诇讘谞讬讜 注诇 讬讚讜 诇讗 讗诪专讬谞谉 讚诪讞诇 砖注讘讜讚讜 讗驻讬诇讜 诪讗讜转谉 讛谞讻住讬诐 讚诪讬诪专 讗诪专 讛砖谞讬 谞讜讞 诇讬 讜讗祝 注诇 讙讘 砖讗诪专 诇讜 讟讜诇 拽专拽注 讝讜 讘讞讜讘讱 讜讛讜讚讛 讗诪专讬谞谉 砖讗讬谞讜 谞讜讟诇 讘讻诇 讞讜讘讜 讗诇讗 砖讛讜讗 谞讜讟诇 讘诪拽爪转 讞讜讘 讻诇 砖讻谉 讗诐 诇讗 讛讜讚讛 讘驻讬专讜砖 讗诇讗 砖砖转拽 讚诇讬讻讗 诇诪讬诪专 砖转讬拽讛 讻讛讜讚讗讛 诇注砖讜转 砖转讬拽讛 讻诪讞讬诇讛. 注诇讬讜转. 


转谞谉 讛转诐 讛讻讜转讘 讻诇 谞讻住讬讜 诇讘谞讬讜 讜讻转讘 诇讗砖转讜 拽专拽注 讻诇 砖讛讜讗 讗讘讚讛 讻转讜讘转讛. 讜诪拽砖讬谞谉 诪砖讜诐 讚讻转讘 诇讗砖转讜 拽专拽注 讻诇 砖讛讜讗 讗讘讚讛 讻转讜讘转讛. 讗诪专 专讘 讘诪讝讻讛 诇讛诐 注诇 讬讚讬讛 讜砖诪讜讗诇 讗诪专 讘诪讞诇拽 诇驻谞讬讛 讜讛讬讗 砖讜转拽转 讜讻讬讜谉 砖讛讬讗 砖讜转拽转 注诇 讞讬诇讜拽 谞讻住讬诐 诇讘谞讬讜 讜注诇 诪讛 砖讻转讘 诇讛 拽专拽注 讻诇 砖讛讜讗 砖谞专讗讛 砖讘讗 诇住诇拽讛 讘讻讱 讻诇 讻转讜讘转讛 诪谞讻住讬诐 讛诇诇讜 诪讞诇讛 砖注讘讜讚讛 诪讛诐. 专讘讬 讬讜住讬 讘专 讞谞讬谞讗 诪讞诪讬专 讟驻讬 诪砖诪讜讗诇 讜诇讗 住讙讬讗 诇讬讛 讘诪讞诇拽 诇驻谞讬讛 讜讛讬讗 砖讜转拽转 注讚 讚讗诪专 诇讛 讟诇讬 拽专拽注 讝讜 讘讻转讜讘转讬讱 讜谞转专爪讬转 讜讛讜讚讬转 讝讜 砖拽讘诇讛 讛砖讟专 砖讻转讘 诇讛 注诇 讗讜转讜 拽专拽注 讗讬 谞诪讬 砖砖转拽讛 讻砖讗诪专 诇讛 讻讛讜讚讗讛 讜讻谉 讚注转 讛专讘 讛讙讗讜谉 讝爪"诇 讚专讘讬 讬讜住讬 讘专 讞谞讬谞讗 诪讞诪讬专 讟驻讬 诪讚砖诪讜讗诇 讻诪讜 砖讻转讘转讬. 讜专讘讬 讬讜住讬 讘专 讞谞讬谞讗 讗祝 注诇 讙讘 讚诇讻讗讜专讛 诇讗 讘注讬 砖讬讛讗 诪讞诇拽 诇驻谞讬讛 讜讛讬讗 砖讜转拽转 诪讻诇 诪拽讜诐 讘注讬谞谉 砖转讚注 砖讞诇拽 谞讻住讬讜 讘砖注讛 砖讗诪专 诇讛 讟诇讬 拽专拽注 讝讜 讘讻转讜讘转讱 砖讗诐 讗讬谞讛 讬讜讚注转 砖讞诇拽 谞讻住讬讜 诇讘谞讬讜 诇讗 诪讛谞讬 讞诇讜拽 谞讻住讬讜 诇注谞讬谉 诪讞讬诇转 讛讗砖讛. 讜专讘讬谞讜 砖诪讜讗诇 讝爪"诇 驻讬专砖 讚专讘讬 讬讜住讬 讘专 讞谞讬谞讗 诪讬拽诇 讟驻讬 诪专讘 讜砖诪讜讗诇 讜讗驻讬诇讜 讘诪讝讻讛 注诇 讬讚讛 讜讚讜拽讗 讻转讜讘讛 讗讘诇 讘注诇 讞讜讘 诇讗 讗诪专讬谞谉 讚诪讞诇 砖注讘讜讚讗 讗驻讬诇讜 诪讗讜转诐 讛谞讻住讬诐 讚诪讬诪专 讗诪专 讛砖谞讬 谞讜讞 诇讬 讜讗祝 注诇 驻讬 砖讗诪专 诇讜 讟讜诇 拽专拽注 讝讜 讘讞讜讘讱 讜讛讜讚讛 讗诪专讬谞谉 砖讗讬谞讜 谞讜讟诇 讘讻诇 讞讜讘讜 讗诇讗 砖讛讜讗 谞讜讟诇讜 讘诪拽爪转 讞讜讘讛 讻讱 砖诪注转讬 讗诐 诇讗 讛讜讚讛 讘驻讬专讜砖 讗诇讗 砖砖转拽 讚诇讬讻讗 诇诪讬诪专 砖转讬拽讛 讻讛讜讚讗讛 诇注砖讜转 砖转讬拽讛 讻诪讞讬诇讛.





诪讛专砖"讗 - 讞讬讚讜砖讬 讛诇讻讜转

讘讚"讛 诇诪讞爪讛 诇砖诇讬砖 讻讜' 转讬诪讛 诪讗讬 拽诪"诇 驻砖讬讟讗 讜讗讜诪专 专"讬 讻讜' 注讻"诇 谞专讗讛 诪讚讘专讬讛诐 砖讛讘讬谞讜 讻诪砖诪注讜 讚讛讗讬 诇诪讞爪讛 诇砖诇讬砖 讻讜' 讚拽转谞讬 讘专讬砖讗 讜诇讻讱 讛拽砖讜 讚讘诇诪讞爪讛 讜诇砖诇讬砖 讚诇讗 住讬诇拽讛 注爪诪讛 诪讻诇讜诐 讗祝 诪讛驻讬专讜转 讜诪谉 讛砖讗专 驻砖讬讟讗 讚讙讜讘讛 讻转讜讘转讛 诪讛砖讗专 讜诪讛专砖"诇 谞讚讞拽 诇驻专砖 砖讛转讜住' 讛讘讬谞讜 讗讙讜祝 讛拽专拽注 讻驻专砖讘"诐 讜讗讬谉 爪讜专讱 讜拽"诇:





讞讻诪转 砖诇诪讛

讙诪' 讚讻转讘讬谞讛讜 谞讬讛诇讛 诇讛谞讛讜 谞讻住讬诐 讗驻讬' 讞讚 讬讜诪讗 讚讗诪专讬 讗讬谞砖讬 谞讬讛讜讬 讞讚 讬讜诪讗 讘诪谞讗 讬拽专讗 讜诇诪讞专 诇讬转讘专 转谞谉 讛转诐 讻讜' 讻爪"诇 讜谞"讘 讛讜讗 诇砖讜谉 讛专讬"祝:


专"砖 讘讚"讛 讛讻讜转讘 讘诪转谞讛 讛住"讚:


讘讚"讛 讙讜讘讛 讻诇 讻讜' 讙讜讘讛 讻转讜讘转讛 诪谉 讛砖讗专 讻讜' 谞"讘 驻讬' 诪讜转专 讻转讜讘转讛 诪讛 砖诇讗 转讜讻诇 诇讙讘讜转 诪谉 讛驻讬专讜转 讻诪讜 砖驻讬专砖 专砖讘"诐 诇拽诪谉 讘讛讬驻讜讱 讛讚祝 讜讻谉 驻讬' 讛专"谉 诇讛讚讬讗:


讘讚"讛 讜诪砖谞讬 讻讜' 讚谞讬讞讗 诇讛 讘讛讱 讻讜' 讻爪"诇:


转讜住' 讘讚"讛 诇诪讞爪讛 讜诇砖诇讬砖 讜诇专讘讬注 讙讜讘讛 讻转讜讘转讛 讻讜' 驻砖讬讟讗 讜讗讜诪专 专"讬 讻讜' 讻爪"诇 讜谞"讘 驻讬' 砖讛转讜住' 讛讘讬谞谉 注讻砖讬讜 砖诇诪讞爪讛 讜诇砖诇讬砖 讜诇专讘讬注 讚拽讗诪专 讛讬讬谞讜 讗讙讜祝 讛拽专拽注 讻诪"砖 专砖讘"诐 讜诪砖讜诐 讛讻讬 讛拽砖讜 驻砖讬讟讗 讚讙讜讘讛 讻转讜讘转讛 诪谉 讛砖讗专 砖诇讗 谞转谉 诇讛 讘诪转谞讛 讜诪专讬砖讗 讚拽讗诪专 讙讜讘讛 诪谉 讛拽专拽注 诇拽"诪 讚住讚"讗 诪讗讞专 砖谞转谉 讻诇 驻讬专讜转 谞讻住讬诐 讜讗诐 讻谉 诪住转诇拽 砖讬注讘讜讚讗 诪拽专拽注 拽诪"诇 讚诇讗 讜诪砖谞讬 讛讗 讚拽讗诪专 诇诪讞爪讛 讜诇砖诇讬砖 讜诇专讘讬注 诇驻讬专讜转 拽讗诪专 讻诇讜诪专 砖谞转谉 诇讛 驻讬专讜转 诪讞爪讬 谞讻住讬讜 讗讜 诪砖诇讬砖 讜拽诪"诇 砖讙讜讘讛 讻转讜讘讛 诪砖讗专 砖讚讜转 砖讗讬谉 诇讛 讘讛谉 驻讬专讜转 讻诇讜诐 讜讙讜讘讛 讚拽讗诪专 讛讬讬谞讜 讙讜讘讛 讘注诇 讻专讞诐 砖诇 讛讬转讜诪讬诐 诪谉 讛砖讗专:





专砖"砖

讙诪专讗 讜谞诪爪讗转 拽专讞转 诪讻讗谉 讜诪讻讗谉. 讻讛"讙 讘讘"拽 (住' 讘'):



砖诐 讚转讬驻讜拽 注诇讛 拽诇讗 讚讻转讘讬谞讛讜 谞讬讛诇讛 诇讻讜诇讛讜 谞讻住讬讛. 讻"讛 讙讬' 讛转讜住' 诇拽诪谉 (拽"谞 讘') 讜讻"讛 讘专讬"祝 讜专讗"砖:



专"砖 讚"讛 讘注讬 专讘讗 讘讘专讬讗. 讗"谞 诪讛讬讜诐 讜诇讗讞专 诪讬转讛 讻讜' 讚讗讬 诪砖讜诐 讻讘讜讚讛 讛讗 拽讗讬 讛讜讗 讻讜'. 讜讗讬 诪砖讜诐 讻讘讜讚讛 诇讗讞专 诪讬转转讜 诇诪讛 诪讬讛专 诇转转讛 诪讛讬讜诐:



专"砖 讚"讛 讙讜讘讛. 讜诪讬讛讜 讛讗讬 讚拽转谞讬 诇诪讞爪讛 讻讜' 讘讝讜 讜讗爪"诇 讝讜 诪讬驻专砖讛. 诇讻讗讜专讛 讬诇"驻 讻讗谉 讚专"诇 诪讞爪讛 讗讜 砖诇讬砖 讗讜 专讘讬注 讬砖讗专 诇讜 讻诪讜 讘专"驻 讛诪拽讘诇 讚讻"注 讬讛讘讬 讘转讬诇转讗 讜讗讝讬诇 讗讬讛讜 讜讬讛讘讬讛 讘专讬讘注讗 讜注讬' 转讜住' 砖诐:



专"砖 讚"讛 讗诪专 专讘. 讜讛驻住讬讚讛 讻转讜讘转讛 讗诐 诇讗 讻讜'. 讻爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪专讗 讚谞讬讞讗 诇讛 讚转讬驻讜拽 注诇讛 拽诇讗. 注讬' 诇拽诪谉 讚祝 拽谞 注"讘 转讜住' 讚"讛 讜讗诇讜:

